pythainlp/thai-wiki-dataset-v4 huggingface dataset:
แอชลีย์ วิลเลียมส์

แอชลีย์ เออร์รอล วิลเลียมส์ (เกิดวันที่ 23 สิงหาคม ค.ศ. 1984) เป็นอดีตนักฟุตบอลชาวเวลส์ ตำแหน่งกองหลัง และเคยเป็นกัปตันของทีมชาติเวลส์ 
โดยแอชลีย์ วิลเลียมส์เคยเป็นนักฟุตบอลในระดับเยาวชนของเวสต์บรอมมิช อัลเบียน แต่ไม่ได้รับการต่อสัญญาให้เป็นนักฟุตบอลอาชีพกับทีม จึงไปเล่นให้กับสโมสรฟุตบอลที่ลงแข่งในลีกระดับสมัครเล่นอย่างเฮดเนสฟอร์ด ทาวน์ ซึ่งขณะนั้นลงแข่งขันในเซาเทิร์นลีก โดยเขาทำงานประจำควบคู่ไปด้วย ก่อนที่ในปี ค.ศ. 2003 เขาจะได้เล่นในฟุตบอลลีกหรือลีกระดับอาชีพเป็นครั้งแรกเมื่อเขาได้เซ็นสัญญากับสต็อกพอร์ท เคาน์ตี ซึ่งแข่งขันในฟุตบอลลีกเซคกันด์ดิวิชั่น และได้รับการแต่งตั้งให้เป็นกัปตันทีมในเวลาต่อมา 
ในเดือนมีนาคม ค.ศ. 2008 วิลเลียมส์ย้ายไปเล่นให้กับสวอนซี ซิตีด้วยสัญญายืมตัว และมีส่วนช่วยให้ทีมคว้าแชมป์ฟุตบอลลีกวันและได้เลื่อนชั้น ทำให้สโมสรซื้อตัวเขามาร่วมทีมอย่างถาวรด้วยค่าตัวเป็นสถิติของสโมสรในขณะนั้นที่ 4 แสนปอนด์ โดยเขาลงสนามให้กับสวอนซีรวมทุกรายการมากถึง 352 นัด และพาทีมชนะในรอบเพลย์ออฟของฟุตบอลลีกแชมเปียนชิป ทำให้ได้เลื่อนชั้นสู่พรีเมียร์ลีกได้สำเร็จเป็นครั้งแรกในประวัติศาสตร์สโมสร นอกจากนี้เขายังสามารถคว้าแชมป์ฟุตบอลลีกคัพร่วมกับสโมสรได้ในปี ค.ศ. 2013 สร้างสถิติเป็นสโมสรฟุตบอลจากเวลส์สโมสรแรกที่คว้าแชมป์ฟุตบอลลีกคัพของอังกฤษ และได้ไปแข่งในยูฟ่ายูโรปาลีก
ปี ค.ศ. 2016 แอชลีย์ วิลเลียมส์ ย้ายไปเล่นให้กับเอฟเวอร์ตัน โดยลงเล่นในพรีเมียร์ลีกให้กับทีม 2 ฤดูกาล ก่อนจะถูกสโตก ซิตียืมตัวไปเล่นในอีเอฟแอลแชมเปียนชิปในฤดูกาล 2018–2019
ส่วนการลงเล่นในระดับชาติแม้ว่าแอชลีย์ วิลเลียมส์ จะเกิดที่ประเทศอังกฤษ แต่การที่คุณตาของเขาเป็นชาวเวลส์ทำให้เขาเลือกเล่นให้กับทีมชาติเวลส์ โดยเขาเป็นหนึ่งในผู้เล่นทีมชาติเวลส์ชุดที่เข้าถึงรอบรองชนะเลิศในฟุตบอลชิงแชมป์แห่งชาติยุโรป 2016 ที่ประเทศฝรั่งเศส
ชีวิตส่วนตัว แอชลีย์ เป็นบุตรชายของนายเออร์รอล และนางลิน วิลเลียมส์ เขาแต่งงานกับวาเนซซ่า และมีลูกชาย 2 คน คือซาเวียร์ และ ราฟาเอล วิลเลียมส์
มานิดา เรืองศรี

มานิดา เรืองศรี (เกิด 31 พฤษภาคม พ.ศ. 2526) ชื่อเล่น โบว์ลิ่ง เป็นนักร้องและนักแสดงหญิงชาวไทย ได้รับรางวัลศิลปินหญิงเดี่ยวยอดเยี่ยม สีสันอะวอร์ดส์ ครั้งที่ 25 จากอัลบั้ม สไตรก์ ในปี พ.ศ. 2556
ประวัติ.
โบว์ลิ่ง มานิดา เกิดเมื่อวันที่ 31 พฤษภาคม พ.ศ. 2526 เรียนจบจากโรงเรียนมาแตร์เดอีวิทยาลัย และคณะศิลปกรรมศาสตร์ออกแบบนิเทศศิลป์ เอกโฆษณา มหาวิทยาลัยรังสิต โด่งดังมาจากละคร "วัยร้ายเฟรชชี่" ละครที่มีเนื้อหาเกี่ยวกับชีวิตวัยรุ่นในช่วงแรกเริ่มเข้ามหาวิทยาลัย มีเนื้อหาเกี่ยวกับความรัก มิตรภาพ และสะท้อนถึงสถาบันครอบครัว ที่แสดงร่วมกับอ้อน ลัคนา, แดน วรเวช และนาตาลี เดวิส
วงการบันเทิง.
อดีตนักร้องสังกัดค่ายฮัมเบรลล่า และดีไอวาย ในเครือจีเอ็มเอ็ม แกรมมี่ ระหว่างช่วงปี 2550−2556 มีอัลบั้ม สไตรก์ ออกจำหน่ายเมื่อ 27 เมษายน 2555 และต่อมาได้สังกัดค่ายแชนเดอเลียร์มิวสิก ตั้งแต่ปี 2557−ปัจจุบัน มีชื่อเสียงจากเพลง "ที่คิดถึง...เพราะรักเธอใช่ไหม", "เสียเวลาว่ะ", "ใจฉันรักเธอคนเดียว", "คนลืมช้า" และ "ดีกว่าทนคบกัน" 
โบว์ลิ่งมีชื่อเสียงจากการร้องเพลงประกอบละครจำนวนมาก เช่น "ยังจะฟังฉันไหม" (อเวจีสีชมพู), "ใจฉันรักเธอคนเดียว" (เงารักลวงใจ), "คนขี้กลัว" (แฝดนะยะ), "ให้รักเดินทางมาเจอกัน" ร้องร่วมกับ ปองกูล สืบซึ้ง (ดวงใจอัคนี), "ห้ามใจไม่อยู่" (หงส์สะบัดลาย), "นอกสายตา" (ตะวันฉายในม่านเมฆ), "ด้วยมือของเธอ" (คือหัตถาครองพิภพ), "คิดอะไรอยู่" (อันโกะ กลรักสตรอว์เบอร์รี่), "เกลียด" (ไฟรักเพลิงแค้น), "หากฉัน" (ทางเดินแห่งรัก), "ไหล่ข้างซ้าย" (นางร้ายที่รัก), "หัวใจเราเจ็บเท่ากัน" (ทางผ่านกามเทพ), "กว่าจะถึงคำว่ารักเธอ" (บุษบาหน้าตลาด), "รักเองช้ำเอง" ร้องร่วมกับ จิรายุ ตั้งศรีสุข (บ่วงหงส์) และ "ถ้าหากบังเอิญ" (อาคม)
โบว์ลิ่ง มานิดาเคยเป็นนักแสดงในสังกัดอาร์เอส มีผลงานละครคือ วัยร้ายไฮสคูล (2544), วัยร้ายเฟรชชี่ (2545), สายน้ำ ลูกผู้ชาย (2546) และยิ่งรักเธอ (2547)
ผลงานเพลง.
สตูดิโออัลบั้ม.
เพลงที่มีชื่อเสียง เน้น ตัวหนา
รายชื่อเพลงในอัลบั้มสไตรก์
เนทัน ไดเยอร์

เนทัน แอนทอน โจนาร์ ไดเยอร์ เกิดเมื่อวันที 29 พฤศจิกายน ค.ศ. 1987 เป็นนักฟุตบอลชาวอังกฤษ ปัจจุบันเล่นให้กับเลสเตอร์ซิตี ในพรีเมียร์ลีก ประเทศอังกฤษ ในตำแหน่งกองกลางและปีกขวา โดยยืมตัวมาจากสวอนซีซิตี
ไดเยอร์ ยิงประตูให้กับเลสเตอร์ซิตีได้เป็นลูกแรกในนัดแรกที่ลงสนาม ในพรีเมียร์ลีกฤดูกาล 2015–16 นัดที่ 5 ที่เลสเตอร์ซิตีพบกับ แอสตันวิลลา ที่สนามคิงเพาเวอร์สเตเดียม โดยเป็นผู้โหม่งทำประตูที่ 3 ทำให้สโมสรชนะไป 3-2 ในช่วงเวลาท้ายของการแข่งขัน ทำให้เลสเตอร์ซิตีกลับไปเป็นรองผู้นำในตารางคะแนนอีกครั้ง
วอลเลย์บอลชายทีมชาติไทย

วอลเลย์บอลชายทีมชาติไทย เป็นทีมวอลเลย์บอลชายจากประเทศไทย เริ่มจากการเข้าร่วมการแข่งขันวอลเลย์บอลชิงแชมป์โลกได้เป็นครั้งแรกในประวัติศาสตร์ในปี ค.ศ. 1998
รายชื่อนักกีฬาชุดปัจจุบัน.
 รายชื่อนักกีฬาในรายการวอลเลย์บอลชาย ซี วี.ลีก 2024 สนามที่ 2
แม่น้ำดอล

แม่น้ำดอล  เป็นแม่น้ำอยู่ทางตอนกลางของประเทศสวีเดน ต้นน้ำเกิดจากแคว 2 สาย คือ เอิสเตอร์ดอลและเว็สเตอร์ดอล แม่น้ำมีความยาว 520 กิโลเมตร เป็นแม่น้ำยาวเป็นอันดับ 2 ของสวีเดน
โกรโตเน

โกรโตเน  เป็นเมืองในแคว้นคาลาเบรีย ประเทศอิตาลี ริมอ่าวตารันโต ทะเลไอโอเนียน ก่อตั้งเมื่อประมาณ 710 ปีก่อนคริสต์ศักราช เริ่มแรกเป็นอาณานิคมที่ก่อตั้งขึ้นโดยพวกกรีก หรือชาวอะเคียน (Achaeans) ชาวกรีกโบราณเรียกเมืองนี้ว่า "โครตอน" เริ่มใช้ชื่อโกโตรเนตั้งแต่ยุคกลาง จนถึงปี ค.ศ. 1928 จึงเปลี่ยนมาใช้ชื่อปัจจุบัน จากข้อมูลเดือนกรกฎาคม ค.ศ. 2007 มีประชากร 61,032 คน
บิกีนีอะทอลล์

บิกีนีอะทอลล์  เป็นอะทอลล์ที่อยู่ในรายชื่อมรดกโลก ตั้งอยู่ในเขตไมโครนีเซียของมหาสมุทรแปซิฟิก เป็นส่วนหนึ่งของสาธารณรัฐหมู่เกาะมาร์แชลล์ ประกอบด้วยเกาะ 23 เกาะ ครอบคลุมพื้นที่ 229.4 ตร.ไมล์ (594.1 ตร.กม.) เคยมีการโยกย้ายประชากรออกจากเกาะหลายครั้งเนื่องจากการทดลองระเบิดปรมาณู
การเลือกตั้งผู้ว่าราชการกรุงเทพมหานคร พ.ศ. 2528

การเลือกตั้งผู้ว่าราชการกรุงเทพมหานคร พ.ศ. 2528 มีขึ้นในวันที่ 14 พฤศจิกายน พ.ศ. 2528 โดยเป็นการเลือกตั้งผู้ว่าราชการกรุงเทพมหานคร ตาม "พระราชบัญญัติระเบียบบริหารราชการกรุงเทพมหานคร พ.ศ. 2528" ซึ่งกำหนดให้ผู้ว่าราชการกรุงเทพมหานคร มาจากการเลือกตั้ง
สถานการณ์ก่อนการเลือกตั้ง.
ตำแหน่งผู้ว่าราชการกรุงเทพมหานคร จะเป็นลักษณะการแต่งตั้งจาก กระทรวงมหาดไทย เหมือนกับจังหวัดอื่นๆ ของประเทศ ถึงแม้ กรุงเทพมหานคร ตามกฎหมายเป็น เขตปกครองส่วนท้องถิ่นรูปแบบพิเศษ ก็ตาม
จนกระทั่งมีการตรา "พระราชบัญญัติระเบียบบริหารราชการกรุงเทพมหานคร พ.ศ. 2518" ขึ้น โดยใน มาตรา 21 ของพระราชบัญญัติฯ ได้กำหนดให้มีการเลือกตั้ง ผู้ว่าราชการกรุงเทพมหานคร ซึ่งก็ได้มีการจัดให้มีการเลือกตั้ง ผู้ว่าราชการกรุงเทพมหานครขึ้น ครั้งแรกใน การเลือกตั้ง ปี 2518 ซึ่งเกิดขึ้นเมื่อวันที่ 10 สิงหาคม 2518 ซึ่งในครั้งนั้น เป็น ธรรมนูญ เทียนเงิน จาก พรรคประชาธิปัตย์ ได้รับเลือกตั้งไป
แต่ในเวลาต่อมา ก็ได้มีการปลดผู้ว่าราชการกรุงเทพมหานคร ในปี 2520 และกลับมาใช้การแต่งตั้งผู้ว่าแทน จนมีการตรา "พระราชบัญญัติระเบียบบริหารราชการกรุงเทพมหานคร พ.ศ. 2528" ซึ่งกำหนดให้ที่มาของ ผู้ว่าราชการกรุงเทพมหานคร มาจากการเลือกตั้ง และได้มี "พระราชกฤษฎีกา ให้มีการเลือกตั้งสมาชิกสภากรุงเทพมหานครและ ผู้ว่าราชการกรุงเทพมหานคร พ.ศ. 2528" โดยจัดให้มีการเลือกตั้งสมาชิกสภากรุงเทพมหานครพร้อมกันนี้ด้วย และ จัดให้มีการเลือกตั้งในวันที่ 14 พฤศจิกายน 2528 เป็นวันเลือกตั้ง
ผู้สมัครรับเลือกตั้ง.
ในการเลือกตั้งครั้งนี้ มีผู้สมัครลงรับเลือกตั้งทั้งหมด 10 คนดังนี้:
ปฏิกิริยาหลังจากการเลือกตั้ง.
ผลปรากฏว่า พล.ต.จำลอง ได้รับการเลือกตั้งด้วยคะแนนเสียงถล่มทลาย ถึง 480,232 คะแนน คิดเป็นร้อยละ 34.65 จากทั้งหมด 24 เขตของกรุงเทพมหานคร ได้ดำรงตำแหน่งผู้ว่าราชการกรุงเทพมหานครเป็นสมัยแรก และต่อมาก็ได้มีการจัดเลี้ยงอาหารเจที่ท้องสนามหลวง เพื่อเป็นการฉลองชัยชนะด้วย
สำหรับแนวทางการหาเสียงนั้น พล.ต.จำลอง นับว่าเป็นผู้สมัครที่โดดเด่นมาก ด้วยการมีภาพลักษณ์ของการเป็นผู้อ่อนน้อมถ่อมตน สวมเสื้อม่อฮ่อมเป็นเอกลักษณ์ และประหยัด สมถะในการหาเสียง โดยใช้ฝาเข่งในการทำป้ายหาเสียง และใบปลิวแนะนำตัวก็มีจำกัด ด้วยการขอร้องให้ผู้ที่ได้รับแจกช่วยอนุเคราะห์ส่งใบปลิวดังกล่าวต่อ ๆ ไปด้วย เพราะไม่มีงบประมาณในการหาเสียง ขณะที่มีผู้ประสงค์จะบริจาคเงินให้เป็นค่าใช้จ่ายในการหาเสียงนับล้านบาท แต่ทาง พล.ต.จำลอง ได้ปฏิเสธ พร้อมกล่าวว่า ตนต้องการแค่คะแนนเสียงอย่างเดียว
ขณะเดียวกันก็ได้มีการเลือกตั้งสมาชิกสภากรุงเทพมหานคร (ส.ก.) ควบคู่ไปกันด้วย ผลปรากฏว่า พรรคประชาธิปัตย์ได้รับเลือกมากที่สุด คือ 35 ที่นั่ง จาก 54 ที่นั่ง โดย พล.ต.จำลอง ศรีเมือง ได้กล่าวว่า ไม่มีปัญหาใด ๆ ในการทำงานกับทางพรรคประชาธิปัตย์
การเลือกตั้งผู้ว่าราชการกรุงเทพมหานคร พ.ศ. 2533

การเลือกตั้งผู้ว่าราชการกรุงเทพมหานคร พ.ศ. 2533 เป็นการเลือกตั้งผู้ว่าราชการกรุงเทพมหานคร เป็นครั้งที่ 3 สืบเนื่องจากการดำรงตำแหน่ง ผู้ว่าราชการกรุงเทพมหานคร ของจำลอง ศรีเมือง ที่มีมาตั้งแต่ปลายปี พ.ศ. 2528 ครบวาระ 4 ปี ในปี พ.ศ. 2533 โดยการเลือกตั้งกำหนดมีขึ้นในวันที่ 7 มกราคม พ.ศ. 2533
สถานการณ์ก่อนการเลือกตั้ง.
สืบเนื่องจาก การเลือกตั้งผู้ว่าราชการกรุงเทพมหานคร ปี 2528 และ พลตรี จำลอง ศรีเมือง จากกลุ่มรวมพลัง ได้รับการเลือกตั้ง บัดนี้ ครบวาระการดำรงตำแหน่ง จึงเห็นสมควรให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 7 มกราคม 2533
ผู้สมัครรับเลือกตั้ง.
ในการเลือกตั้งครั้งนี้ มีผู้สมัครลงรับเลือกตั้งทั้งหมด 16 คน ทั้งที่สังกัดพรรคการเมืองและไม่สังกัดพรรคการเมือง โดยมีผู้สมัครที่น่าสนใจ อาทิ:
ปฏิกิริยาหลังจากการเลือกตั้ง.
ผลการออก ปรากฏว่า พล.ต.จำลอง ได้รับเลือกอีกครั้ง ด้วยคะแนน 703,671 คะแนน คิดเป็นร้อยละ 35.85 ถือว่ามากกว่าการเลือกตั้งครั้งที่แล้ว จากจำนวนผู้ออกมาใช้สิทธิคิดเป็นร้อยละ 60 จากทั้งหมด 36 เขตของกรุงเทพมหานคร ได้ดำรงตำแหน่งผู้ว่าราชการกรุงเทพมหานคร เป็นสมัยที่สอง
ขณะที่การเลือกตั้งสมาชิกสภากรุงเทพมหานคร (ส.ก.) ที่มีขึ้นพร้อมกัน ก็ปรากฏว่าพรรคพลังธรรมได้รับเลือกมากที่สุดถึง 50 ที่นั่ง จากทั้งหมด 57 ที่นั่ง นับว่ามากกว่าสองสมัยเป็นระยะเวลา 6 ปี
เอียน กิลแลน

เอียน กิลแลน (เกิด 19 สิงหาคม ค.ศ. 1945) เป็นนักร้องชาวอังกฤษที่รู้จักกันเป็นอย่างดีในฐานะนักร้องนำและนักแต่งเพลงให้กับวงดีปเพอร์เพิล วงร็อกชื่อดังของอังกฤษ เขาเป็นที่รู้จักจากเสียงร้องอันทรงพลังของเขาโดยเฉพาะในเพลงไฮเวย์สตาร์
ผลงาน.
Deep Purple 1969-73.
ในช่วงแรกๆของวง Deep Purple ที่มีสมาชิก คือ Jon Lord และ Ritchie Blackmore จึงชักชวน เอียนกิลแลน มาร้องแทน Rod Evans ในช่วงปี 1969-1973 ผลงานของเขาได้แก่ "Deep Purple in Rock", "Fireball", "Machine Head", "Made In Japan" and "Who Do We Think We Are" และแทนด้วย David Coverdale.แล้วกลับมาร่วมวงอีกครั้งในปี 1984-89 และปี 1992-ปัจจุบัน
Black Sabbath.
ในปี 1983 เอียนกิลแลน ได้เข้าร่วมวง แบล็ค ซับบาธ แทนที่ Ronnie James Dio และทำอัลบั้ม "Born Again"
การเลือกตั้งผู้ว่าราชการกรุงเทพมหานคร พ.ศ. 2539

การเลือกตั้งผู้ว่าราชการกรุงเทพมหานคร พ.ศ. 2539 นับเป็นการเลือกตั้งผู้ว่าราชการกรุงเทพมหานคร เป็นครั้งที่ 5 สืบเนื่องจาก ร้อยเอก กฤษฎา อรุณวงษ์ ณ อยุธยา ได้ดำรงตำแหน่งผู้ว่าราชการกรุงเทพมหานคร จนครบวาระ จึงจัดให้มีการเลือกตั้ง ผู้ว่าราชการกรุงเทพมหานคร ในวันที่ 2 มิถุนายน พ.ศ. 2539
สถานการณ์ก่อนการเลือกตั้ง.
สืบเนื่องจาก การเลือกตั้งผู้ว่าราชการกรุงเทพมหานคร ปี 2535 และ ร้อยเอก กฤษฎา อรุณวงษ์ ณ อยุธยา จาก พรรคพลังธรรม ได้รับการเลือกตั้ง
บัดนี้ ครบวาระการดำรงตำแหน่ง จึงเห็นสมควรให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 2 มิถุนายน 2539
ผู้สมัครรับเลือกตั้ง.
ในการเลือกตั้งครั้งนี้ มีผู้สมัครลงรับเลือกตั้งทั้งหมด 29 คน ซึ่งนับว่ามากที่สุดนับตั้งแต่จัดการเลือกตั้ง มีผู้สมัคร ทั้งที่สังกัดพรรคการเมืองและไม่สังกัดพรรคการเมือง โดยมีผู้สมัครที่น่าสนใจ อาทิ:
ผลการเลือกตั้ง.
ผลการเลือกตั้งผู้ว่าราชการกรุงเทพมหานคร พ.ศ. 2539
ปฏิกิริยาหลังจากการเลือกตั้ง.
โดยการเลือกตั้งมีขึ้นในวันอาทิตย์ที่ 2 มิถุนายน ปีเดียวกัน ผลการเลือกตั้ง ปรากฏว่า ดร.พิจิตต ที่หาเสียงโดยชูนโยบายด้านสิ่งแวดล้อม และต้านมลพิษทางอากาศ ได้รับเลือกด้วยคะแนน 768,994 คะแนน คิดเป็นร้อยละ 43.53 ขณะที่ พล.ต.จำลอง ที่เคยชนะมาแล้วอย่างถล่มทลายเมื่อปี พ.ศ. 2528 และ พ.ศ. 2533 ได้คะแนน 514,401 คะแนน คิดเป็นร้อยละ 33.09
อนึ่ง การเลือกตั้งครั้งนี้มีผู้ออกมาใช้สิทธิคิดเป็นร้อยละ 51 มากกว่าครั้งที่ผ่าน ๆ มา โดยมีปรากฏการณ์ที่สำคัญที่เกิดขึ้น ได้แก่ แม้ว่าฝนจะตกหนัก และบางครอบครัวที่ได้เดินทางออกไปเที่ยวยังต่างจังหวัด ก็รีบกลับมาให้ทันการลงคะแนน อีกทั้งยังมีการสำรวจคะแนนความนิยมจากสถาบันการศึกษาต่าง ๆ บ่งชี้ว่า ดร.พิจิตต จะได้รับเลือกไปด้วยคะแนนเสียงขาดลอย ซึ่งผลก็ออกมาจริงตามนั้น ถึงขนาดที่คอลัมนิสต์ในหนังสือพิมพ์บางรายได้เขียนแสดงความยินดีต่อ ดร.พิจิตต ล่วงหน้า
การเลือกตั้งผู้ว่าราชการกรุงเทพมหานคร พ.ศ. 2543

การเลือกตั้งผู้ว่าราชการกรุงเทพมหานคร พ.ศ. 2543 จัดเป็น การเลือกตั้งผู้ว่าราชการกรุงเทพมหานคร เป็นครั้งที่ 6 สืบเนื่องจากการดำรงตำแหน่งผู้ว่าราชการกรุงเทพมหานครของ ดร.พิจิตต รัตตกุล รอบวาระ 4 ปี ตั้งแต่กลางปี พ.ศ. 2539 โดยการเลือกตั้งมีขึ้นในวันที่ 23 กรกฎาคม พ.ศ. 2543
สถานการณ์ก่อนการเลือกตั้ง.
สืบเนื่องจาก การเลือกตั้งผู้ว่าราชการกรุงเทพมหานคร ปี 2539 และ ดร.พิจิตต รัตตกุล จาก กลุ่มมดงาน ได้รับการเลือกตั้ง
บัดนี้ ครบวาระการดำรงตำแหน่ง จึงเห็นสมควรให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 23 กรกฎาคม 2543
ผู้สมัครรับเลือกตั้ง.
มีผู้สมัครทั้งหมด 23 คน ทั้งสังกัดพรรคการเมืองและอิสระ ซึ่งผู้สมัครที่โดดเด่น ได้แก่ สมัคร สุนทรเวช สมาชิกสภาผู้แทนราษฎรกรุงเทพมหานคร จาก พรรคประชากรไทย ซึ่งได้ลาออกจากตำแหน่งสมาชิกสภาผู้แทนราษฎร เพื่อลงสมัครในครั้งนี้
ธวัชชัย สัจจกุล ผู้จัดการฟุตบอลทีมชาติไทย และ สมาชิกสภาผู้แทนราษฎรกรุงเทพมหานคร จากพรรคประชาธิปัตย์, สุดารัตน์ เกยุราพันธุ์ สมาชิกสภาผู้แทนราษฎรกรุงเทพมหานคร จากพรรคไทยรักไทย, ปวีณา หงสกุล สมาชิกสภาผู้แทนราษฎรกรุงเทพมหานคร จากพรรคชาติพัฒนา ขณะที่ผู้สมัครอิสระ ได้แก่ พันเอก วินัย สมพงษ์ หมายเลข 2, พ.อ.ประจักษ์ สว่างจิตร หมายเลข 10 และ คุณหญิงกัลยา โสภณพนิช หมายเลข 4 เป็นต้น
โดยการเลือกตั้งครั้งนี้ นายสมัครได้กล่าวว่า เหตุที่ลงสมัคร เพื่อตอบรับคำเรียกร้องของ นายโกวิท สีตลายัน คอลัมนิสต์อาวุโสของหนังสือพิมพ์ไทยรัฐ เจ้าของนามปากกา "มังกรห้าเล็บ" และจะเป็นตำแหน่งทางการเมืองครั้งสุดท้ายแล้วของตน ซึ่งภายหลังจากนี้จะไปดำเนินรายการโทรทัศน์แนววิพากษ์วิจารณ์การเมืองแทน ซึ่งในระหว่างการหาเสียง นายสมัครไม่ร่วมประชันวิสัยทัศน์กับผู้สมัครคนอื่น ๆ ไม่ว่ารายการไหนก็ตาม ด้วยถือว่ามีอาวุโสทางการเมืองสูงกว่ามาก โดยมีนโยบายที่จะให้การค้าขายแผงลอยบนทางเท้าเป็นไปโดยเสรีตลอดทั้งสัปดาห์ จึงได้รับความนิยมอย่างมากจากบรรดาพ่อค้าแม่ค้า และใช้คำขวัญในการหาเสียงว่า "ถ้าจะใช้ผม กรุณาเลือกผม"
รายชื่อผู้สมัครรับเลือกตั้งผู้ว่าราชการกรุงเทพมหานคร พ.ศ. 2543
ปฏิกิริยาหลังจากการเลือกตั้ง.
ผลการเลือกตั้งปรากฏว่า นายสมัครชนะเลือกตั้งด้วยคะแนนถล่มทลาย โดยได้คะแนนถึง 1,016,096 คิดเป็นร้อยละ 45.85 ถึงขนาดที่เอาคะแนนของผู้ที่ได้ลำดับสอง คือ นางสุดารัตน์ ที่ได้ 521,184 คะแนน รวมกับคะแนนของนายธวัชชัยที่ได้ลำดับสาม คือ 247,650 คะแนน ก็ยังไม่อาจเท่า และถือเป็นคะแนนที่มากที่สุดในสถิติการเลือกตั้งผู้ว่าราชการกรุงเทพมหานครในทุกครั้งก่อนหน้า โดยมีผู้มาใช้สิทธิเลือกตั้งถึงร้อยละ 58.87
อภิชาติ ผลพูน

อภิชาติ ผลพูน (2 เมษายน พ.ศ. 2526 -) นักฟุตบอลชาวไทย จากจังหวัดสุรินทร์ ปัจจุบันสังกัดสโมสรฟุตบอลสุรินทร์ ในตำแหน่งกองหน้า และ กัปตันทีม และทีมชาติไทย ตำแหน่งมิดฟิลด์ริมเส้นซ้าย
ประวัติ.
อภิชาติ ผลพูน เกิดวันที่ 2 เมษายน พ.ศ. 2526 ที่ อำเภอปราสาท จังหวัดสุรินทร์ เป็นบุตรคนที่ 1 จากจำนวนบุตรทั้งหมด 2 คน จบการศึกษาในระดับชั้นประถมจากโรงเรียนปราสาทศึกษาคาร และจบชั้นมัธยมศึกษาปีที่ 3 จากโรงเรียนประสาทวิทยาคาร และจบชั้นมัธยมศึกษาปีที่ 6 จากโรงเรียนสุรวิทยาคาร จากนั้นได้ศึกษาต่อจนจบระดับชั้นปริญญาตรีจากมหาวิทยาลัยราชภัฏสุรินทร์
กริสเตียน อับบีอาตี

กริสเตียน อับบีอาตี  เกิดเมื่อวันที่ 8 กรกฎาคม ค.ศ. 1977 ในเขต อับเบียทีกรัสโซ เมือง มิลาน เป็นนักฟุตบอลชาวอิตาลี ปัจจุบันเล่นให้กับ สโมสรฟุตบอลเอซี มิลาน ใน เซเรียอา ลีกฟุตบอลสูงสุดของ อิตาลี ในตำแหน่ง ผู้รักษาประตู
ฟีลิป แม็กแซ็ส

ฟีลิป แม็กแซ็ส  เกิดเมื่อวันที่ 30 มีนาคม ค.ศ. 1982 เป็นนักฟุตบอลชาวฝรั่งเศส ปัจจุบันเล่นให้กับ สโมสรฟุตบอลเอซี มิลาน ใน เซเรียอา ประเทศอิตาลี และ ฟุตบอลทีมชาติฝรั่งเศส ชุดปัจจุบัน
รายชื่อแหล่งมรดกโลกในโอเชียเนีย

แหล่งมรดกโลก คือสถานที่ที่องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) คัดเลือกเพื่อแสดงว่าสถานที่นั้นมีความสำคัญทางวัฒนธรรมหรือธรรมชาติ รายชื่อด้านล่างคือรายชื่อแหล่งมรดกโลกที่ตั้งอยู่ในโอเชียเนีย (ทวีปออสเตรเลียและหมู่เกาะในมหาสมุทรแปซิฟิก)
ปาเลา.
== <ns>10</ns>
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
โปร์ตูแวญู

โปร์ตูแวญู  เป็นเมืองหลวงของรัฐฮงโดเนีย ประเทศบราซิล มีประชากรราว 435,732 คน (ค.ศ. 2010) เมืองมีความสำคัญด้านการทำเหมืองดีบุก ซึ่งถือเป็นเศรษฐกิจที่สำคัญของภูมิภาค เป็นศูนย์กลางการขนส่งและการคมนาคม เมืองตั้งอยู่ทางฝั่งตะวันออกของแม่น้ำมาเดย์รา สายแม่น้ำที่สำคัญของแม่น้ำแอมะซอน และเป็นเมืองใหญ่ที่สุดของรัฐฮงโดเนีย
การเลือกตั้งผู้ว่าราชการกรุงเทพมหานคร พ.ศ. 2535

การเลือกตั้งผู้ว่าราชการกรุงเทพมหานคร พ.ศ. 2535 จัดเป็น การเลือกตั้งผู้ว่าราชการกรุงเทพมหานคร เป็นครั้งที่ 4 สืบเนื่องจากการลาออกจากตำแหน่ง ก่อนหมดวาระ ผู้ว่าราชการกรุงเทพมหานคร ของ พลตรี จำลอง ศรีเมือง เพื่อลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานคร ใน การเลือกตั้ง มีนาคม 2535 เมื่อวันที่ 21 มกราคม 2535 จึงจัดให้มีการเลือกตั้ง ผู้ว่าราชการกรุงเทพมหานคร ในวันที่ 19 เมษายน พ.ศ. 2535
สถานการณ์ก่อนการเลือกตั้ง.
สืบเนื่องจาก การลาออกจากตำแหน่ง ก่อนหมดวาระ ผู้ว่าราชการกรุงเทพมหานคร ของ พลตรี จำลอง ศรีเมือง เพื่อลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานคร ใน การเลือกตั้ง มีนาคม 2535 ในส่วนของ พรรคพลังธรรม เมื่อวันที่ 21 มกราคม 2535 จึงเห็นสมควร จัดให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 19 เมษายน 2535
ผู้สมัครรับเลือกตั้ง.
ในการเลือกตั้งครั้งนี้ มีผู้สมัครลงรับเลือกตั้งทั้งหมด 19 คน ทั้งที่สังกัดพรรคการเมืองและไม่สังกัดพรรคการเมือง โดยมีผู้สมัครที่น่าสนใจ อาทิ:
ปฏิกิริยาหลังจากการเลือกตั้ง.
ผลการเลือกตั้ง ปรากฏว่า ร.อ.กฤษฎา จากการสนับสนุนของ พล.ต.จำลอง ที่ก่อนหน้านั้นในการเลือกตั้งทั่วไป พรรคพลังธรรมได้รับการเลือกตั้งอย่างถล่มทลายในพื้นที่กรุงเทพมหานคร ได้รับเลือกตั้งไปด้วยคะแนนเสียง 363,668 คะแนน ได้ดำรงตำแหน่งผู้ว่าราชการกรุงเทพมหานครไป แต่ทว่าการเลือกตั้งครั้งนี้มีผู้มาใช้สิทธิเพียงแค่ร้อยละ 23.02 เท่านั้น ซึ่งนับว่าน้อยมาก
บุญส่ง นาคภู่

บุญส่ง นาคภู่ เป็นนักแสดงและผู้กำกับภาพยนตร์อิสระชาวไทย เกิดเมื่อปี พ.ศ. 2511 ในครอบครัวชาวนาที่อำเภอศรีสำโรง จังหวัดสุโขทัย
บุญส่งชื่นชอบในศาสตร์ทางด้านภาพยนตร์มาตั้งแต่เด็ก ๆ โดยมี สรพงษ์ ชาตรี เป็นนักแสดงในดวงใจ บุญส่งเดินทางเข้าสู่กรุงเทพมหานคร ด้วยการเข้าเรียนทางด้านการแสดง ในคณะอักษรศาสตร์ จุฬาลงกรณ์มหาวิทยาลัย และเริ่มทำงานเบื้องหลังภาพยนตร์เรื่องต่าง ๆ ตั้งแต่ปี พ.ศ. 2536 ด้วยการเป็นผู้ช่วยผู้กำกับในหลาย ๆ เรื่อง เช่น "สมองกล คนอัจฉริยะ" และสร้างภาพยนตร์สั้นหลายต่อหลายเรื่อง จากนั้นได้เป็นผู้ฝึกสอนนักแสดงใน "บางระจัน" และ "ทวิภพ" และร่วมแสดงใน "15 ค่ำเดือน 11", "ฟอร์มาลีนแมน รักเธอเท่าฟ้า", "แม่เบี้ย" ก่อนที่จะได้ลงมือกำกับเองจริง ๆ เป็นเรื่องแรก ใน "191 ครึ่ง มือปราบทราบแล้วป่วน" ซึ่งภาพยนตร์ไม่ประสบความสำเร็จเลย
ผลงานในระยะหลัง ๆ ได้แก่ เป็นผู้กำกับตอน ผีปอบ ใน "หลอน" ในปี พ.ศ. 2546 ร่วมแสดงใน "เฉือน" ในปี พ.ศ. 2552, "พุ่มพวง" ในปี พ.ศ. 2554 และ"อันธพาล" ในปี พ.ศ. 2555 ซึ่งทั้ง 2 เรื่องหลังเป็นผลงานการกำกับของ ก้องเกียรติ โขมศิริ ซึ่งได้รับคำวิจารณ์ว่าแสดงได้ดี ทั้ง ๆ ที่เป็นแค่ตัวประกอบ 
ผลงานการแสดง.
ภาพยนตร์
ละครโทรทัศน์ 
ละครชุด
ยูรึย เบียชชเมียร์ตนือ

ยูรึย เบียชชเมียร์ตนือ  เจ้าของฉายา ปรินซ์ เกิดวันที่ 27 สิงหาคม ค.ศ. 1987 ที่มินสค์ เป็นนักมวยไทยชาวเบลารุส ซึ่งเขาเป็นมวยถนัดขวา และเป็นผู้ที่เคยชนะสุดสาคร ส.กลิ่นมี ซึ่งเป็นนักมวยไทยชาวไทย ในรายการ ไฟท์โคด-ดรากอนซีรีส์ รอบชิงชนะเลิศ มาแล้วครั้งหนึ่ง
ประวัติ.
วันที่ 26 พฤศจิกายน ค.ศ. 2011 ได้มีการแข่งขันรายการ ไฟท์โค้ดเจนีวา ที่ประเทศสวิตเซอร์แลนด์ ซึ่ง ยูรึย เบียชชเมียร์ตนือ ได้พบกับคู่ชกอาร์เมน เปรโตรเซียน ที่เป็นนักมวยอันดับที่ 15 ของโลกในรุ่นมิดเดิลเวท จากการแข่งขันครั้งนี้ ยูรึย เบียชชเมียร์ตนือ เป็นฝ่ายชนะน็อค และได้รับการกล่าวว่าเป็นหนึ่งในการน็อคที่ดีที่สุดใน ค.ศ. 2011
ช่องแคบสึชิมะ

ช่องแคบสึชิมะ  หรือ ช่องแคบตะวันออก  เป็นช่องทางของช่องแคบเกาหลีซึ่งอยู่ระหว่างเกาหลีและญี่ปุ่น โดยเชื่อมต่อทะเลญี่ปุ่น ทะเลเหลือง และทะเลจีนตะวันออก
ช่องแคบนี้เป็นบริเวณที่เกิดยุทธนาวีที่ช่องแคบสึชิมะในสงครามรัสเซีย–ญี่ปุ่นช่วง ค.ศ. 1905 ซึ่งจบลงที่กองเรือรัสเซียเกือบถูกทำลายทั้งหมด
มุฮัมมัด มุรซี

มุฮัมมัด มุรซี อีซา อัลอัยยาฏ ((8 สิงหาคม ค.ศ. 1951 – 17 มิถุนายน ค.ศ. 2019) เป็นอดีตประธานาธิบดีของประเทศอียิปต์ ซึ่งได้รับการแต่งตั้งเมื่อวันที่ 30 มิถุนายน ค.ศ. 2012 จนกระทั่งเมื่อวันที่ 3 กรกฎาคม ค.ศ. 2013 ลาออกจากตำแหน่งประธานาธิบดีอียิปต์ 
ชีวิตช่วงต้นและการศึกษา.
มุรซีเกิดในภาคเหนือของอียิปต์ เขาได้รับวุฒิการศึกษาในระดับปริญญาตรีและปริญญาโทในสาขาวิศวกรรมศาสตร์จากมหาวิทยาลัยไคโรใน ค.ศ. 1975 และ 1978 ตามลำดับ ภายหลังจากนั้น เขาก็ได้รับวุฒิการศึกษาในระดับปริญญาเอกจากมหาวิทยาลัยเซาเทิร์นแคลิฟอร์เนียที่สหรัฐอเมริกาใน ค.ศ. 1982 และเขาได้เป็นผู้ช่วยศาสตราจารย์ที่มหาวิทยาลัยแห่งรัฐแคลิฟอร์เนีย นอร์ทริดจ์ ตั้งแต่ ค.ศ. 1982 ถึง 1985 เขากลับไปยังอียิปต์อีกครั้งเพื่อการสอนที่มหาวิทยาลัยซากาซิก
ประธานาธิบดีแห่งประเทศอียิปต์.
มุรซีเข้าสาบานตนในวันที่ 30 มิถุนายน ค.ศ. 2012 ในฐานะประธานาธิบดีที่ได้มาจากการเลือกตั้งในระบอบประชาธิปไตยของประเทศอียิปต์เป็นครั้งแรก
ชีวิตส่วนตัว.
มุรซีสมรสกับนัจญ์ลาอ์ อะลี มะห์มูด ซึ่งมีรายงานว่าเธอไม่ประสงค์ที่จะได้รับการอ้างถึงในฐานะ "สตรีหมายเลขหนึ่ง" แต่เรียกเป็น "ผู้รับใช้หมายเลขหนึ่ง [แห่งปวงชนชาวอียิปต์]" แทน ลูก ๆ สองในห้าคนของมุรซีเกิดในรัฐแคลิฟอร์เนีย และเป็นพลเมืองสหรัฐฯ โดยกำเนิด
อินเตอร์สเตต 12

อินเตอร์สเตต 12  เป็นทางหลวงระหว่างรัฐ หรือที่เรียกว่าอินเตอร์สเตต อยู่ทางตอนใต้ของประเทศสหรัฐอเมริกา โดยถนนทั้งสายอยู่ในพื้นที่ของรัฐลุยเซียนา วางตัวในแนวตะวันออก-ตะวันตก เริ่มต้นจากจุดตัดกับอินเตอร์สเตตหมายเลข 10 ในเมืองแบตันรูจ เมืองหลวงของรัฐลุยเซียนา ไปทางทิศตะวันออก เลียบชายฝั่งทางเหนือของทะเลสาบพอนเชอเทรน (Pontchartrain) จนไปสิ้นสุดที่จุดตัดระหว่างอินเตอร์สเตตสาย 10 และสาย 59 ใกล้กับเมืองสไลเดิล (Slidell) ซึ่งตั้งอยู่ทางทิศตะวันออกเฉียงเหนือของทะเลสาบ เนื่องจากอินเตอร์สเตตสายนี้มีความยาวเพียง 85 ไมล์เมื่อเทียบกับอินเตอร์สเตตสาย 10 ที่มีต้นทางและปลายทางเดียวกัน แต่มีความยาวถึง 105 ไมล์ (เนื่องจากอินเตอร์สเตตสาย 10 อ้อมลงไปทางทิศใต้ของทะเลสาบเพื่อผ่านเมืองนิวออร์ลีนส์) ทำให้สาย 12 เป็นเสมือนทางเลี่ยงเมืองนิวออร์ลีนส์ ทำให้มีปริมาณการจราจรหนาแน่นกว่าสาย 10
อินเตอร์สเตต 12 เป็นทางหลวงขนาดสี่และหกช่องจราจร โดยมีขนาดหกช่องจราจรตั้งแต่ปลายทางด้านตะวันตกจนถึงทางออกที่ 12 (ตัดกับถนน Juban) และมีขนาดสี่ช่องจราจรตั้งแต่จุดตัดดังกล่าวไปจนสุดสายทางด้านตะวันออก
หมายเหตุ.
<templatestyles src="Reflist/styles.css" />
ทะลุวิญญาณ

"ความหมายอื่น: ปรากฏการณ์ธรรมชาติ ดูที่อายัน"
ทะลุวิญญาณ  ภาพยนตร์สยองขวัญเหนือธรรมชาติสัญชาติอเมริกา เข้าฉายในปี ค.ศ. 2008 
เนื้อเรื่อง.
เมแกน หญิงสาววัยรุ่น มีความรู้สึกผิดในใจตลอดเวลา ตั้งแต่ โซฟี น้องสาวฝาแฝดของเธอ ฆ่าตัวตายไปโดยไม่ทราบสาเหตุเมื่อ 6 เดือนก่อน ซึ่งเมแกน โทษตัวเองอยู่เสมอว่า เป็นความผิดของตัวเธอเอง 19 มิถุนายน เธอได้ไปเที่ยวฉลองปิดเทอมฤดูร้อน ก่อนที่จะเข้ามหาวิทยาลัยกับกลุ่มเพื่อน ๆ คือ โซอี้, มาร์ค, อลิเซีย และคริสเตียน ซึ่งเคยเป็นแฟนกับโซฟีมาก่อน ยังบ้านพักของพ่อแม่เธอที่หลุยเซียนา ซึ่งห่างไกลความวุ่นวายของเมืองใหญ่ ที่นั่น ทั้งหมดได้พบกับ นิค หนุ่มวัยไล่เลี่ยกับพวกเขาในร้านขายของ นิคเป็นคนท้องถิ่นและมีความรู้เกี่ยวกับไสยศาสตร์ของลัทธิวูดู ซึ่งเป็นสิ่งที่คนท้องถิ่นนี้เชื่อถือ ขณะที่อยู่ในบ้าน เมแกนได้พบกับปรากฏการณ์แปลก ๆ เช่น โคลนไหลออกจากก็อกน้ำ หรือ ไฟหน้ารถที่ติดได้เอง เมแกนเชื่อว่า นั่นคือสิ่งที่โซฟีพยายามสื่อสารกับเธอ ขณะเดียวกัน เลียวนาร์ด ซึ่งเป็นชายวัยกลางคนท้องถิ่นท่าทางแปลก ๆ ทั้งหมดไม่ไว้ใจเลียวนาร์ด ขณะที่นิคบอกกับเมแกนว่า เมื่อถึงวันตะวันอ้อมข้าวฤดูร้อน (21 มิถุนายน) คนตายจะสามารถสื่อสารกับคนที่มีชีวิตอยู่ได้ ซึ่งก็เหลือเพียงวันเดียวเท่านั้น
เบื้องหลังและการเข้าฉาย.
"Solstice" เป็นภาพยนตร์สยองขวัญวัยรุ่นเหนือธรรมชาติ ที่ดัดแปลงมาจากภาพยนตร์แนวเดียวกันนี้สัญชาติเดนมาร์กเรื่อง "Midsommer" ในปี ค.ศ. 2003 ซึ่งในเรื่องนี้ บทภาพยนตร์และกำกับภาพยนตร์โดย แดเนียล ไมริก ผู้กำกับฯที่สร้างชื่อมาจากภาพยนตร์สยองขวัญทุนต่ำเรื่อง "The Blair Witch Project" ในปี ค.ศ. 1998 โดยได้นักแสดงวัยรุ่นชาวอเมริกันที่มีชื่อเสียงหลายคนร่วมแสดง 
ภาพยนตร์เข้าฉายในสหรัฐอเมริกา ในปี ค.ศ. 2008 ขณะที่เข้าฉายในประเทศไทยในปี ค.ศ. 2009
ไมค์ เบอร์นาโด

ไมค์ เบอร์นาโด (28 กรกฎาคม ค.ศ. 1969 — 14 กุมภาพันธ์ ค.ศ. 2012) เป็นทั้งนักมวยไทย, คิกบ็อกเซอร์ รวมถึงเป็นนักมวยสากลชาวแอฟริกาใต้จากเคปทาวน์ เขาเป็นที่รู้จักที่ญี่ปุ่นในชื่อ เบรุจัง ที่ซึ่งเขาได้มีส่วนร่วมในรายการเค-วัน เวิลด์จีพีตั้งแต่ ค.ศ. 1994 เขาได้รับการจดจำในฐานะผู้มีชัยเหนือมีโคร ฟีลีโปวิค, แอนดี ฮัก, ฟรันซิสโก ฟีโล, บรันโก ซีคาทิค ตลอดจนเป็นผู้ชนะแชมป์เค-วัน 3 สมัยระดับตำนานอย่าง ปีเตอร์ เอิร์ธ ได้สำเร็จ
ไมค์ เบอร์นาโด ได้รับการกล่าวว่าเป็นบุคคลที่มีชื่อเสียงของรายการเค-วัน ซึ่งในการแข่งขันครั้งสุดท้ายของการต่อสู้แบบคิกบ็อกซิงนั้น เขาเป็นฝ่ายเสมอกับก้าวไกล แก่นนรสิงห์ ในรายการไททันเฟิร์ส ซึ่งจัดขึ้นใน ค.ศ. 2004 ก่อนที่เขาจะเสียชีวิต ณ วันที่ 14 กุมภาพันธ์ ค.ศ. 2012 ในเคปทาวน์ ที่ประเทศแอฟริกาใต้
เก็ตออฟออฟมายคลาวด์

เก็ตออฟออฟมายคลาวด์  เป็นเพลงของเดอะโรลลิงสโตนส์ แต่งขึ้นเพื่อวางจำหน่ายเป็นซิงเกิลหลังจากความสำเร็จอย่างล้นหลามของ "(I Can't Get No) Satisfaction" ในปี ค.ศ. 1965 วางจำหน่ายในเดือนพฤศจิกายน ค.ศ. 1965 และขึ้นถึงอันดับหนึ่งทั้งชาร์ตซิงเกิลแห่งสหราชอาณาจักรและบิลบอร์ดฮอต 100
สมาชิกวงกล่าวให้สัมภาษณ์ในปี 1971 ว่า เพลงนี้แต่งขึ้นอย่างเร่งรีบตามคำขอของแอนดรูว์ ลูก โอลแดม โปรดิวเซอร์ ที่ต้องการเก็บเกี่ยวความสำเร็จหลังจากวงได้รับความนิยมเป็นอย่างสูงจากซิงเกิล (I Can't Get No) Satisfaction ที่ติดอันดับหนึ่งทั่วยุโรปและสหรัฐอเมริกา ทั้งแฟนเพลงและผู้จัดการต่างคาดหวังว่าให้พวกเขาจะมีผลงานใหม่ออกมา จนรู้สึกเหนื่อยหน่าย และแต่งเพลงนี้ออกมาเหมือนเป็นปฏิกิริยาตอบโต้ เนื้อเพลงสื่อความหมายว่า "ออกไปให้พ้น อย่ามายุ่งกับฉัน" เพลงนี้ยังสื่อถึงบุคลิกของวงที่มีความเป็นขบถ ก้าวร้าว เป็น "เด็กเลว" (bad boy)
เก็ตเอาต์ออฟมายคลาวด์ แต่งโดยมิก แจ็กเกอร์ และคีธ ริชาร์ด มีจุดเด่นที่ท่อนอินโทรกลองโดย ชาร์ลี วัตต์ และลีดกีตาร์สองตัวโดยไบรอัน โจนส์และคีธ ริชาร์ด 
ริชาร์ดให้สัมภาษณ์นิตยสารโรลลิงสโตนในปี 1971 ว่า ในความเห็นของเขา คิดว่าเพลงนี้เป็นผลงานโปรดิวส์ที่แย่ที่สุดของแอนดรูว์ ลูก โอลแดม
นามิเบีย แลนด์ออฟเดอะเบรฟ

นามิเบีย แลนด์ออฟเดอะเบรฟ "(แปลว่า นามิเบีย มาตุภูมิแห่งความกล้าหาญ)" เป็นเพลงชาติของนามิเบีย.
ประพันธ์บทร้อง และ เรียบเรียงทำนองโดย อาซาลี โดเซ็บ (Axali Doëseb) เป็นผู้ชำนาญการกลุ่มเพลงท้องถิ่นจากทะเลทรายคาราฮารี. เขาได้การคัดเลือกให้ประพันธ์เนื้อเพลง ระหว่างช่วงที่มีการประกวด ภายหลังจากที่นามิเบียประกาศเอกราชในปี พ.ศ. 2533.
สุรจิตร ยนต์ตระกูล

สุรจิตร ยนต์ตระกูล (เกิด 5 สิงหาคม พ.ศ. 2504) อดีตสมาชิกสภาผู้แทนราษฎรจังหวัดมหาสารคาม สังกัดพรรคพลังประชาชน ปัจจุบันสังกัดพรรคเพื่อไทย
ประวัติ.
สุรจิตร เกิดเมื่อวันที่ 5 สิงหาคม พ.ศ. 2504 เป็นบุตรของนายไชยวัฒน์ และนางอารีรัตน์ ยนต์ตระกูล มีพี่น้อง 5 คน หนึ่งในนั้นคือนายมังกร ยนต์ตระกูล สมาชิกสภาผู้แทนราษฎรไทย ชุดที่ 26 แบบบัญชีรายชื่อพรรคเสรีรวมไทย อดีตนายกองค์การบริหารส่วนจังหวัดร้อยเอ็ด
สุรจิตร ดำรงตำแหน่ง กรรมการผู้จัดการ บริษัท โตโยต้า มหาสารคาม 1992 กรรมการมูลนิธิโตโยต้าประเทศไทย และนายกเทศมนตรีเมืองมหาสารคาม สำเร็จการศึกษา รัฐศาสตรบัณฑิต สาขาการปกครอง จากคณะรัฐศาสตร์ จุฬาลงกรณ์มหาวิทยาลัย รัฐศาสตรมหาบัณฑิต สาขาการปกครอง มหาวิทยาลัยธรรมศาสตร์ สมรสกับนางจารุวรรณ มีบุตร 2 คน
งานการเมือง.
อดีตเป็นนายกเทศมนตรีเทศบาลเมืองมหาสารคาม ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นครั้งแรก ต่อมา พ.ศ. 2554 ลงสมัครในสังกัดพรรคเพื่อไทย ได้รับการเลือกตั้งเป็นครั้งที่ 2
สมาชิกสภาผู้แทนราษฎร.
สุรจิตร ยนต์ตระกูล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
แคมใหญ่

แคมใหญ่  เป็นส่วนหนึ่งของอวัยวะสืบพันธุ์หญิง อยู่บริเวณหัวหน่าวจนถึงช่องคลอด ภายในแคมใหญ่ประกอบด้วย ปุ่มกระสัน แคมเล็ก และช่องคลอด โดยมากจะมีลักษณะเป็นก้อนเนื้อนูนขึ้นมาเป็นแนวยาวจนถึงปากช่องคลอด สามารถขยายตัวได้ เมื่อเข้าสู่วัยเจริญพันธุ์จะมีขนปกคลุม เพื่อที่จะได้ลดแรงกระแทกจากองคชาตเมื่อมีเพศสัมพันธ์ทำให้ป้องกันการช้ำของอวัยวะเพศได้โดยตรง
แคมเล็ก

แคมเล็กหรือกลีบเล็ก  เป็นผิวหนังที่สองด้านของทางเปิดช่องคลอดของมนุษย์ อยู่ระหว่างแคมใหญ่ แคมเล็กในหญิงแต่ละคนมีขนาด สีและรูปทรงต่างกัน มีกำเนิดเดียวกันกับท่อปัสสาวะและหนังองคชาติของชาย
วิลสัน ยิป

วิลสัน ยิป (จีนตัวเต็ม: 葉偉信, จีนตัวย่อ: 叶伟信, พินอิน: yé wěixìn) เป็นนักแสดงและผู้กำกับภาพยนตร์ชาวฮ่องกง
เกิดเมื่อวันที่ 23 ตุลาคม ค.ศ. 1963 ที่ฮ่องกง เริ่มต้นงานในวงการภาพยนตร์ในทศวรรษที่ 80 ในตำแหน่งต่าง ๆ เช่น ผู้ช่วยผู้กำกับฯ, ฝ่ายโปรดักชั่น และอีกหลากหลายหน้าที่ รวมถึงนักแสดงด้วย ซึ่งวิลสัน ยิป เคยให้สัมภาษณ์ว่า มีความสนใจในศาสตร์ด้านภาพยนตร์มาตั้งแต่เด็ก ๆ วิลสัน ยิป มีโอกาสได้ร่วมงานกับผู้กำกับฯหลายคน แต่ไม่มีใครมีอิทธิพลต่อตัวเองมากนัก โดยเปิดโอกาสให้ตัวเอง ด้วยการรับชมภาพยนตร์จากหลากหลายชาติ
หลักจากเป็นผู้ช่วยผู้กำกับฯมานาน ในปี ค.ศ. 1995 จึงได้มีโอกาสกำกับเป็นครั้งแรก ในเรื่อง "01:00 A.M." เป็นภาพยนตร์ผี และหลังจากนั้นก็ได้มีโอกาสกำกับเองอีก 3-4 เรื่องต่อมา ซึ่งล้วนแต่เป็นภาพยนตร์ฟอร์มเล็ก ๆ
จนกระทั่งในปี ค.ศ. 1999 วิลสัน ยิป ก็ได้แจ้งเกิดอย่างเต็มตัว จาก "Bullets Over Summer" ที่แสดงนำโดย อู๋ เจิ้นหวี่, กู่ เทียนเล่อ และหลอหลัน และในเรื่อง "Buddy Cop" ซึ่งเรื่องนี้ได้รับคำชมมากว่า ผู้กำกับฯสามารถทำภาพยนตร์ที่มีเอกลักษณ์เป็นของตัวเอง ผสมเรื่องราวของตลกร้าย และเรื่องราวในแบบดราม่าได้ดี แม้จะไม่ประสบความสำเร็จด้านรายได้ แต่ได้รับคำวิจารณ์ไปในทางที่ดี และได้มีชื่อเข้าชิงรางวัลหลายรางวัล
ต่อมาในปี ค.ศ. 2000 วิลสัน ยิป ก็ได้มีโอกาสผลิตภาพยนตร์ให้กับสตูดิโอใหญ่ คือ โกลเดน ฮาร์เวสต์ คือ "Skyline Cruisers" ซึ่งเป็นภาคต่อของ "Downtown Torpedoes" ในปี ค.ศ. 1997 ถึงแม้จะได้นักแสดงระดับซูเปอร์สตาร์อย่าง หลี่หมิง, ซูฉี และเฉิน เสี่ยวชุน แสดงนำ แต่ก็ไม่ประสบความสำเร็จอีก
หลังจากประสบความล้มเหลวมาหลายครั้ง ในปี ค.ศ. 2002 ก็ได้มีภาพยนตร์ที่ประสบความสำเร็จขึ้นมา คือ "2002" นำแสดงโดย เซียะ ถิงฟง และฝง เต๋อหลุน ซึ่งเป็นภาพยนตร์แอ๊คชั่นเหนือธรรมชาติ เกี่ยวกับนายตำรวจสองคนที่ต้องปฏิบัติหน้าที่พิเศษกำจัดภูติผีปีศาจ
วิลสัน ยิป มาประสบความสำเร็จอย่างแท้จริง ในปี ค.ศ. 2005 กับเรื่อง "" เมื่อได้ร่วมงานกับนักแสดงแอ๊คชั่นระดับซูเปอร์สตาร์ อย่าง เจิ้น จื่อตัน และหง จินเป่า จากนั้นเป็นต้นมา วิลสัน ยิป ก็ได้มีภาพยนตร์ที่ประสบความสำเร็จมากมายอย่างต่อเนื่อง ไม่ว่าจะเป็น " Dragon Tiger Gate" ในปี ค.ศ. 2006, "Flash Point" ในปี ค.ศ. 2007 และโดยเฉพาะอย่างยิ่งกับ "Ip Man" ในปี ค.ศ. 2008 ที่ประสบความสำเร็จอย่างมากทั้งรายได้และเสียงวิจารณ์ รวมทั้งมีชื่อเชิงรางวัลหลายรางวัล จนกระทั่งมีภาคต่อมาในปีถัดไป คือ "Ip Man 2" ซึ่งแทบทุกเรื่องจะมี เจิ้น จื่อตัน เป็นนักแสดงนำตลอด และในปี ค.ศ. 2011 ก็ได้กำกับภาพยนตร์แอ๊คชั่นแฟนตาซี เรื่อง "A Chinese Ghost Story"
ชิกาเงะ อาวาชิมะ

ชิกาเงะ อาวาชิมะ (; โรมาจิ: "Awashima Chikage"; 24 กุมภาพันธ์ ค.ศ. 1924 – 16 กุมภาพันธ์ ค.ศ. 2012) มีชื่อแรกเกิดคือ เคโกะ นากางาวะ (; โรมาจิ: "Nakagawa Keiko") เป็นนักแสดงหญิงชาวญี่ปุ่นที่แสดงภาพยนตร์ตั้งแต่ ค.ศ. 1950 เธอเสียชีวิต ณ วันที่ 16 กุมภาพันธ์ ค.ศ. 2012
เคาน์เตสอะธีนาแห่งมงเปอซา

เคาน์เตสอะธีนาแห่งมงเปอซา หรือเดิมคือ เจ้าหญิงอะธีนา มาร์เกอรีต ฟร็องซัว มารีแห่งเดนมาร์ก, เคาน์เตสแห่งมงเปอซา (24 มกราคม พ.ศ. 2555) เป็นพระธิดาคนเดียวในเจ้าชายโจอาคิมแห่งเดนมาร์ก กับเจ้าหญิงมารีแห่งเดนมาร์ก และเป็นพระราชนัดดาในสมเด็จพระราชินีนาถมาร์เกรเธอที่ 2 แห่งเดนมาร์ก กับเจ้าชายเฮนริกแห่งเดนมาร์ก พระราชสวามี เป็นพระราชภาติยะหญิง (หลานลุง) เพียงคนเดียวใน สมเด็จพระราชาธิบดีเฟรเดอริกที่ 10 แห่งเดนมาร์ก รัชกาลปัจจุบัน
ประวัติ.
เคาน์เตสอะธีนามีเกิดเมื่อวันที่ 24 มกราคม พ.ศ. 2555 ณ โรงพยาบาลริกส์โฮสพิเทลที่โคเปนเฮเกน เมื่อเวลา 8:27 น. ตามเวลาของสถานประสูติกาล ดำรงพระอิสริยยศ เจ้าหญิงอะธีนาแห่งเดนมาร์ก มีพระวรกายยาว 49 ซม. และน้ำหนัก 2,930 กรัม และได้มีการประกอบพระพิธียิงสลุตตามธรรมเนียมปฏิบัติที่ปราสาทโครนบอร์ก การนี้เจ้าชายนีโคไลและเจ้าชายเฟลิกซ์แห่งเดนมาร์ก พระโอรสในเจ้าชายโจอาคิม และเจ้าชายเฮนริกแห่งเดนมาร์ก พระราชสวามี เสด็จเยี่ยมพระราชดำเนินทรงเยี่ยมเจ้าหญิงมารี โดยมีอเล็กซันดรา เคาน์เตสแห่งเฟรเดอริกสบอร์ก อดีตพระชายาโดยเสด็จด้วย
เคาน์เตสอะธีนาเข้ารับบัพติศมาเมื่อวันที่ 20 พฤษภาคม พ.ศ. 2555 ณ โบสถ์เมอเจลเทินเดอร์ (Møgeltønder) และได้รับการถวายพระนาม "อะธีนา มาเกอรีต ฟร็องซัว มารี" มีพ่อและแม่ทูนหัว ได้แก่ เกรกอรี กร็องเด (พระมาตุลา), อีด็วด กาวาลีเย (พระมาตุลา), แครีนา แอ็กเซลสัน (เพื่อนสาวของเจ้าชายกุสตาฟแห่งเบอร์เลบวร์ก), ฌูลี มีราโบ (พระสหายคนสนิทของชนนี), เดียโก เด ลาวันเดย์รา (พระสหายของพระชนก), เฮนเรียต สทีนส์ทรัป (พระสหายของพระชนกและชนนี) 
ขณะดำรงพระอิสริยยศเป็นเจ้าหญิงอะธีนา ทรงเป็นเจ้าหญิงแห่งเดนมาร์กเพียงพระองค์เดียวที่ดำรงฐานันดร ไฮเนส หลังจากการสิ้นพระชนม์ของ เจ้าหญิงเอลิซาเบธแห่งเดนมาร์ก พระญาติ เมื่อวันที่ 19 มิถุนายน พ.ศ. 2561
จนกระทั่งในเดือนกันยายน พ.ศ. 2565 สมเด็จพระราชินีนาถมาร์เกรเธอที่ 2 ทรงตัดสินพระทัยถอดพระอิสริยยศพระโอรสธิดาในเจ้าชายโจอาคิม ทำให้ตั้งแต่วันที่ 1 มกราคม พ.ศ. 2566 เจ้าหญิงอะธีนาจึงทรงดำรงพระอิสริยยศ เคาน์เตสอะธีนาแห่งมงเปอซา
สมเด็จพระธีรญาณมุนี

สมเด็จพระธีรญาณมุนี เป็นสมณศักดิ์ชั้นสมเด็จพระราชาคณะในคณะสงฆ์ไทย 
ฐานานุกรม.
ฐานานุศักดิ์ตั้งฐานานุกรมได้ ๑๐ รูป คือ 
ผู้ได้รับสมณศักดิ์.
ปัจจุบันมีพระเถระได้รับพระราชทานสมณศักดิ์นี้รวมทั้ง 3 รูป ดังนี้
โรงแรมโฟร์ซีซันส์

โรงแรมโฟร์ซีซันส์ (Four Seasons Hotels, Inc.) เป็นบริษัทบริหารโรงแรมนานาชาติระดับห้าดาวจากประเทศแคนาดา โดยอันดับโรงแรมจากนิตยสาร "Travel + Leisure" และ Zagat Survey ได้จัดอันดับเป็นโรงแรมหรูหราอันดับต้นของโลก บริษัทยังคงได้ชื่อว่าเป็น บริษัทที่ดีที่สุดที่จะร่วมงานด้วย โดยนิตยสารฟอร์จูนมาตั้งแต่ปี 2531 ซึ่งล่าสุดปี 2554 ได้ถูกจัดอันดับที่ 53
นโยบายสวัสดิภาพสัตว์.
โรงแรมโฟร์ซีซันส์ได้ประกาศคำมั่นว่าจะสั่งซื้อไข่ไก่จากฟาร์มปลอดกรงเท่านั้น 100% (ทั้งไข่ไก่สดและไข่ไก่เหลว) ตลอดทั้งการดำนเนิการทั้งโรงแรมและรีสอร์ทในสหรัฐอเมริกา แคนาดา และยุโรปภายในวันที่ 31 ธันวาคม พ.ศ. 2562
อาร์ไอเอ็ม-66 สแตนดาร์ด

อาร์ไอเอ็ม-66 สแตนดาร์ด (SM-1MR/SM-2MR) เป็นอาวุธปล่อยผิวพื้นสู่อากาศพิสัยปานกลาง พัฒนาโดยบริษัทเรย์เธียน สำหรับกองทัพเรือสหรัฐอเมริกา โดยรุ่นเอสเอ็ม-1 พัฒนามาเพื่อทดแทนขีปนาวุธรุ่นก่อนหน้าอย่างอาร์ไอเอ็ม-2 เทอเรียร์ และอาร์ไอเอ็ม-24 ทาร์ทาร์ ปัจจุบันมีการพัฒนาเพิ่มระยะยิงเป็นรุ่น อาร์ไอเอ็ม-67 สแตนดาร์ด
ไหมไทยการดนตรี

ไหมไทยการดนตรี เป็นบริษัทในเครือของ จีเอ็มเอ็ม แกรมมี่ โดยไหมไทยการดนตรีได้แยกออกมาเป็นค่ายเพลงลูกทุ่ง,หมอลำโดยไหมไทยกาดนตรีได้เปิดตัวเมื่อปี
พ.ศ. 2553
ประวัติ.
พ.ศ. 2550 หลังจาก ไหมไทย ใจตะวัน ได้แยกตัวออกจากวงเสียงอิสาน มาอยู่ค่ายแกรมมี่โกลด์และทำวงขึ้นมาเอง และเมื่อปีพ.ศ. 2553 ไหมไทย ใจตะวัน ได้มีวงหมอลำเป็นของตนเองและมีนักร้องมากมาย จึงมีแนวคิดที่จะสร้าง ค่ายเพลงลูกทุ่ง ออกจากส่วนของ สตริง อย่างสิ้นเชิงเพื่อความสะดวกในการทำธุรกิจโดยได้จัดตั้ง บริษัท ไหมไทยการดนตรี จำกัด ขึ้นเพื่อจะมีนักร้องในสังกัดตนเอง
เรย์เธียน

เรย์เธียน (NYSE: RTN
) เป็นบริษัทสัญชาติสหรัฐอเมริกา ดำเนินธุรกิจเกี่ยวกับอุตสาหกรรมการผลิตอาวุธทางการทหาร และอุปกรณ์อิเล็กทรอนิกส์ ปัจจุบันเรย์เธียนเป็นผู้ผลิตขีปนาวุธนำวิถีที่ใหญ่ที่สุดในโลก
เรย์เธียนก่อตั้งขึ้นในปี ค.ศ. 1922 ที่เมืองเคมบริดจ์ รัฐแมสซาชูเซตส์ ประเทศสหรัฐอเมริกา ปัจจุบันที่พนักงานทั่วโลกกว่า 72,000 คน รายได้กว่า 90 % มาจากสินค้าทางทหาร ในปี ค.ศ. 2007 เรย์เธียนเป็นบริษัทจัดจำหน่ายอาวุธอันดับที่ 3 ของโลก
ยูยูฮาคุโช (ซูเปอร์แฟมิคอม)

ยูยูฮาคุโช  เป็นวิดีโอเกมที่ผลิตโดยนัมโค ซึ่งได้รับการเปิดตัวในวันที่ 22 ธันวาคม ค.ศ. 1993 ซึ่งจัดทำขึ้นสำหรับระบบซูเปอร์แฟมิคอม และได้รับการตอบรับในเชิงบวกจากเว็บไซต์"เกมสปอต" โดยกล่าวว่าคล้ายราวกับว่ากำลังชมอนิเมะอยู่ รวมถึงเป็นเกมจากอนิเมะที่ยอดเยี่ยมเกมหนึ่งของนัมโค
รูปแบบการเล่น.
"ยูยูฮาคุโช" หรือ "คนเก่งฟ้าประทาน" เป็นวิดีโอเกมที่อิงมาจากมังงะและอนิเมะซีรีส์ "ยูยูฮาคุโช" ซึ่งได้รับการตีพิมพ์อย่างต่อเนื่องในนิตยสารจัมพ์รายสัปดาห์
โดยเกมชุดนี้มีรูปแบบคล้ายกับเกมแอ็คชั่น จำพวกเกมต่อสู้ 2 มิติ ซึ่งมีส่วนที่ต่างออกไปจากกระแสหลักที่ได้รับความนิยมในช่วงนั้น โดยเป็นรูปแบบ วิฌวลแบทเทิล ซึ่งเป็นรูปแบบที่ไม่ซ้ำกับเกมต่อสู้ที่ได้กล่าวถึงก่อนหน้านี้ และสามารถควบคุมโดยการกดปุ่มทิศทางร่วมกับปุ่มคำสั่งทางขวามือ ซึ่งจะส่งผลให้ตัวละครมีการกระทำในรูปแบบต่าง ๆ โดยมีทางเลือกที่กำหนดไว้และเป็นการบังคับที่เรียบง่ายหากแต่มีกลศึกที่แยบยล
นอกจากนี้ ยังได้มีการเชิญนักพากย์มาร่วมให้เสียงพากย์ตัวละครต่าง ๆ ตลอดจนภาพแอนิเมชันและเสียงประกอบได้ถูกนำมาใช้อย่างล้นเหลือ ซึ่งเกมชุดนี้ได้รับการเปิดตัวก่อนที่จะมี"ยูยูฮาคุโช โทคุเบ็ทสุเฮ็น" เป็นภาคต่อในเวลาต่อมา
โหมดเกม.
เกมสามารถเล่นได้โดยใช้พาสเวิร์ดประกอบการเล่นในโหมดเนื้อเรื่องได้ ซึ่งเกมประกอบด้วยโหมดต่างๆดังต่อไปนี้:
เป็นโหมดที่สามารถเพลิดเพลินกับภาพยนตร์และเหตุการณ์ต่าง ๆ ได้ โหมดนี้จะทำการต่อสู้กับเหล่าศัตรูและจะได้พบกับฉากจบเมื่อเอาชนะภารกิจทั้งหมดจนเสร็จสิ้น และจะมีตัวละครปรากฏเพิ่มในโหมดฟรีเพลย์ซึ่งสามารถนำมาควบคุมได้
เป็นโหมดที่สามารถเลือกตัวละคร เพื่อสู้กับฝ่ายซีพียูหรือผู้เล่นคนอื่นๆได้ ซึ่งมีทั้งการต่อสู้แบบหนึ่งต่อหนึ่ง รวมถึงการต่อสู้แบบทีมโดยเลือกตัวละครได้ทีมละ 5 ตัว นอกจากนี้หากกดสูตรก็จะสามารถเพิ่มตัวละครที่นำมาใช้ควบคุมได้ นอกจากนี้ยังมีโหมดซ่อน ที่ต้องทำการกดสูตรก่อนที่จะปรากฏเพิ่มในหน้าเมนู
ตัวละคร.
เกมนี้มีตัวละครทั้งสิ้น 18 ตัว รวมตัวละครพิเศษอีก 1 ตัว ซึ่งมีตัวละครหลักดังต่อไปนี้:
เป็นตัวเอกของเรื่อง มีความสมดุลในด้านการต่อสู้ และเป็นตัวละครที่ง่ายต่อการควบคุม และมีรูปแบบการโจมตีที่หลากหลาย
เป็นเพื่อนร่วมชั้นของยูสึเกะ มีพลังโจมตีที่ไม่สูงมากนัก หากแต่มีพลังป้องกันในระดับสูงตลอดจนมีความสามารถในการฟื้นตัว ท่าโจมตีของเขาคือการใช้ดาบแสงที่สร้างขึ้นจากวิญญาณของตนเอง
เป็นปีศาจที่มีพลังในการควบคุมพืช เป็นตัวละครที่อาศัยเวลาในการดำเนินกลศึก แต่มีสกิลในส่วนเสริมอยู่ในเกณฑ์ที่ดี รวมถึงมีการเพิ่มความสามารถเมื่อแปลงร่างเป็นปีศาจจิ้งจอกสีเงิน
เป็นตัวละครที่มีนัยน์ตามาร ซึ่งเป็นตัวละครที่มีความเชี่ยวชาญในการโจมตีระยะประชิด มีความสามารถโดยรวมในระดับสูง ทั้งยังมีพลังมังกรเพลิงดำที่ทรงพลานุภาพ รวมถึงมีวิชาดาบที่เก่งกาจ
เป็นอาจาย์ของยูสึเกะ มีรูปแบบการโจมตีแบบเดียวกับยูสึเกะ แต่มีพลังโจมตีและป้องกันค่อนข้างต่ำ เป็นตัวละครที่มีเทคนิคการโจมตีแบบเน้นทำลายฝ่ายตรงข้าม ในโหมดเนื้อเรื่องเธอได้ปกปิดใบหน้าที่แท้จริงอยู่ตลอดเวลา ก่อนที่จะเผยให้เห็นใบหน้าที่แท้จริงในภายหลัง
คนพันธุ์ร็อก

คนพันธุ์ร็อก เป็นสตูดิโออัลบั้มชุดแรกของไฮ-ร็อก สังกัดอาร์.เอส.โปรโมชั่น ออกจำหน่ายในปี พ.ศ. 2533 โดยมี จิรพรรณ อังศวานนท์ แห่งวงบัตเตอร์ฟลาย เป็นโปรดิวเซอร์ ราคาจำหน่ายตามที่ปรากฏบนปกอัลบั้ม 80 บาท
คำโปรย.
กำเนิดจากความรู้สึกสามัญของมนุษย์
บางครั้งอ่อนพริ้วไหวราวกับสายลม
บางครั้ง...โหม ซัดกระหน่ำเกรี้ยวกราดดุจพวยคลื่น
คนเราซ่อนอะไรไว้ในใจมากมายนัก
ดนตรีร็อกปลดปล่อยความอึดอัดมืดทึบนั้นได้...เชื่อหรือไม่?
ทีมงาน.
โปรดิวเซอร์: จิรพรรณ อังศวานนท์
โค-โปรดิวเซอร์: โยธิน ชีรานนท์, พงษ์ศักดิ์ ภูววีรานนท์
คอนเซปต์ครีเอทีฟ: ธนพล อินทฤทธิ์
ซาวด์แมน: ต่อพงศ์ สายศิลป์, วราวุธ เปี่ยมมงคล, พงษ์ศักดิ์ เกาหอม
มิกซ์ดาวน์: โยธิน ชีรานนท์
สถานที่บันทึกเสียง: บัตเตอร์ฟลายสตูดิโอ
กีตาร์ไฟฟ้า: ศิริศักดิ์ ศิริโชตินันท์, ไพบูลย์ อัชรากุล, จิรพรรณ อังศวานนท์
เบสกีตาร์: สมโชค เปี่ยมเล้าทอง
คีย์บอร์ด&ซินเธอร์ไซเซอร์: สุรสีห์ อิทธิกุล, อรรถพร ชูโต
กลองโปรแกรม: กรเณศร์ วสีนนท์
ไลริเชียนส์: ธนพล อินทฤทธิ์, ศุ บุญเลี้ยง, สมหวัง อนุศักดิ์เสถียร, พิจิกา
กลองชุด:กิตติศักดิ์ เจริญคงสมัย (Uncredit)
เบื้องหลังและความสำเร็จ.
"คนพันธุ์ร็อก" เป็นสตูดิโออัลบั้มชุดแรกของไฮ-ร็อก ออกเผยแพร่เมื่อปี พ.ศ. 2533 นับเป็นอัลบั้มที่พลิกโฉมหน้าวงการเพลงสากลในประเทศไทยอีกครั้งหนึ่ง ด้วยการเป็นเฮฟวี่เมทัลและฮาร์ดร็อกที่หนักหน่วง รุนแรง ประกอบกับการแต่งกายของนักดนตรีที่เต็มไปด้วยสีสันฉูดฉาด จัดจ้าน ซึ่งนับว่าเป็นการแหวกแนว แต่กลับได้รับความนิยมเป็นอย่างมาก โดยมี "กว่าจะรู้สึก" ซึ่งเป็นเพลงในแบบบัลลาร์ดเป็นเพลงแรกที่ได้รับการโปรโมต
อีกทั้งยังมีชื่อเข้าชิงรางวัลสีสันอะวอร์ดส์ สาขาศิลปินหน้าใหม่ยอดเยี่ยมประจำปีอีกด้วย
บัญญัติผ่าแปด

บัญญัติผ่าแปด เป็นสตูดิโออัลบั้มชุดที่ 2 ของไฮ-ร็อก ออกวางจำหน่ายและเผยแพร่ในเดือนกันยายน พ.ศ. 2534 ราคาจำหน่ายตามที่ปรากฏบนปกอัลบั้ม 80 บาท
อัลบั้มชุดนี้เป็นเสมือนการตอกย้ำความสำเร็จจากอัลบั้มชุดแรก คือ "คนพันธุ์ร็อก" ที่เผยแพร่เมื่อปีที่แล้ว โดยสมาชิกในวงได้เปลี่ยนจาก กิตติศักดิ์ คงสมัย มือกลอง ที่มีปัญหากับทางต้นสังกัดคือ อาร์.เอส.โปรโมชั่น จึงเปลี่ยนตัวมาเป็น ดำรงสิทธิ ศรีนาค 
มีเพลงที่ได้รับการโปรโมต คือ "นานแสนนาน", "นางฟ้าหรือปีศาจ", "หมายเหตุพันธุ์ร็อก", "ชนวนระเบิด", "คือเพื่อน" และ ปิดตาย นอกจากนี้แล้วยังมีมิวสิกวิดีโอในเพลง "นานแสนนาน" ที่ถ่ายทำในระบบสามมิติเป็นครั้งแรกในประเทศไทย กำกับโดย ปรัชญา ปิ่นแก้ว
แต่ทว่าภาพโดยรวมแล้ว อัลบั้มชุดนี้ประสบความสำเร็จไม่เท่ากับชุดแรก
ทีมงาน.
โปรดิวเซอร์: จิรพรรณ อังศวานนท์, พงษ์ศักดิ์ ภูววีรานนท์, คณิต พฤกษ์พระกานต์
มิกซ์ดาวน์: กรเณศร์ วสีนนท์
ซาวด์เอ็นจีเนียร์: ปิยะ สุดเสริฐสิน, อดิสรณ์ อมรพิทักษ์
กีตาร์ไฟฟ้า: ศิริศักดิ์ ศิริโชตินันท์ (หมู คาไลโดสโคป) , ไพบูลย์ อัชรากุล, สุรัช ทับวัง (เพลงชนวนระเบิด)
กีตาร์โปร่ง: ศิริศักดิ์ ศิริโชตินันท์ (โซโล่), ไพบูลย์ อัชรากุล, พงษ์ศักดิ์ ภูววีรานนท์
เปียโน: สุรโชค สาตราภัย, ไพบูลย์ อัชรากุล
คีย์บอร์ด: ปีเตร วี.อี.มารร์, อรรถพร ชูโต
เบสกีตาร์: ออสมัน ซูเฟียนี่
กลอง: โรเบิร์ต ดีล่า
คอรัส: สุรัช ทับวัง, อนุรักษ์ ยิ่งนคร, เสรี วิหคเหิร, ภูริช สุขารมณ์
ห้องบันทึกเสียง: บัตเตอร์ฟลายสตูดิโอ
เจ็บกว่านี้มีอีกไหม

เจ็บกว่านี้มีอีกไหม เป็นสตูดิโออัลบั้มชุดที่ 3 ของไฮ-ร็อก ออกจัดจำหน่ายและเผยแพร่ในกลางปี พ.ศ. 2536 ราคาจำหน่ายตามที่ปรากฏบนปกอัลบั้ม 90 บาท
โดยอัลบั้มชุดนี้ได้ทิ้งช่วงระยะเวลาจากอัลบั้ม "บัญญัติผ่าแปด" ซึ่งเป็นอัลบั้มก่อนหน้านั้น 2 ปี โดยในครั้งนี้ได้มีการเปลี่ยนแปลงทีมโปรดิวเซอร์ จาก จิรพรรณ อังศวานนท์ แห่งวงบัตเตอร์ฟลาย มาเป็นทีมงานของ อาร์.เอส.โปรโมชั่น ซึ่งเป็นต้นสังกัดทั้งหมด และเปิดโอกาสให้ทางวงมีส่วนร่วมในการผลิตมากยิ่งขึ้น โดย เป้ หรือ สุรัช ทับวัง ได้มีโอกาสแต่งเพลงและทำนองและเป็นโค-โปรดิวเซอร์ ด้วย ขณะที่สมาชิกในวงยังคงเป็นสมาชิกชุดเดิมจากอัลบั้มชุดที่แล้ว
ขณะที่การแต่งกายได้ลดความจัดจ้านและสีสันลง ไปเป็นแบบราบง่ายแต่ดูดีขึ้น และดนตรีก็ได้ลดความร้อนแรงลงด้วย แต่ก็ยังคงความหนักแน่นในแบบเฮฟวี่เมทัลอยู่ ขณะที่หน้าปกอัลบั้มก็ได้รับคำวิจารณ์ว่า ออกแบบมาได้สวย ซึ่งเพลงที่ได้รับความนิยมในอัลบั้มชุดนี้ได้แก่ "อย่ากลับมา", "เจ็บกว่านี้มีอีกไหม ", "เกินห้ามใจ", "คลื่นหัวใจ", "สิ่งนั้น" เป็นต้น
ซึ่งก่อนออกอัลบั้มชุดนี้ไม่นาน ไฮ-ร็อกได้ร่วมแสดงในช็อต ชาร์จ ช็อก ร็อก คอนเสิร์ต ที่อินดอร์ สเตเดียม หัวหมาก เมื่อวันที่ 25 พฤษภาคม ปีเดียวกัน ร่วมกับหิน เหล็ก ไฟ และหรั่ง ร็อคเคสตร้า ด้วย ซึ่งนับเป็นคอนเสิร์ตที่ประสบความสำเร็จอย่างมากในรอบปี
เอชไอวี (อัลบั้ม)

HIV เป็นสตูดิโออัลบั้มชุดที่ 4 ของไฮ-ร็อก ออกจัดจำหน่ายในช่วงปลายปี พ.ศ. 2539 โดยอัลบั้มชุดนี้เกิดขึ้นหลังจากที่ สุรัช ทับวัง หรือ เป้ นักร้องนำของวงได้ออกอัลบั้มชุดพิเศษ กับ พิสุทธิ์ ทรัพย์วิจิตร ในชุด "ร็อกอำพัน" ที่เป็นการนำเพลงของดิอิมพอสซิเบิ้ลมาทำดนตรีและร้องใหม่ในแบบเฮฟวี่เมทัล ในกลางปี พ.ศ. 2537 
อัลบั้มชุดนี้ ทางวงนี้ได้มีส่วนร่วมอย่างเต็มที่โดยเป็นโปรดิวเซอร์เอง และเป้ในฐานะนักร้องนำ ได้แต่งเพลงและทำนองมากขึ้น โดยแนวดนตรีในชุดนี้ได้ลดความหนักแน่นในแบบเฮฟวี่เมทัลลงจากที่เคยเป็น ๆ มา โดยเปลี่ยนไปเป็นอัลเทอร์เนทีฟและฟังก์ร็อกมากขึ้น ตามกระแสความนิยมที่กำลังได้รับความนิยมในขณะนั้น รวมทั้งการแต่งกายด้วยที่ได้เปลี่ยนไปใส่ชุดที่เรียบขึ้น เป็นสีเดียวตลอดทั้งชุด คือ สีดำและสีทอง โดยชื่ออัลบั้มคำว่า "HIV" หรือ "H-IV" นั้นหมายถึง ไฮ-ร็อก ชุดที่ 4 โดยที่เลข 4 เป็นเลขโรมัน นั่นเอง
ในขณะที่สมาชิกในวงได้เปลี่ยนแปลงตัวจาก เสรี วิหคเหิร หรือ แม็ก มือคีย์บอร์ด ซึ่งเป็นผู้ร่วมก่อตั้งวงมาด้วย เป็น ต้อม วัชระ จันทรบุตร
ซึ่งจากการที่เปลี่ยนแปลงตัวตนเช่นนี้ ทำให้อัลบั้มชุดนี้ไม่ได้รับการตอบรับเท่าที่ควรเหมือนชุดก่อน ๆ ที่แล้วมา และนับเป็นสตูดิโออัลบั้มชุดสุดท้ายด้วยของทางวง ในนาม ไฮ-ร็อก ตราบจนปัจจุบันนี้ ซึ่งหลังจากนี้แล้ว ปี 2540 สมาชิกในวงก็ต่างแยกย้ายกันไป
รายชื่อเพลง.
1.สรุปไปเลย (คำร้อง/ทำนอง :สุทธิพงษ์ วัฒนจัง เรียบเรียง:สุรพันธ์ จำลองกุล ,สุรัช ทับวัง
2.คำเดียวเท่านี้ (คำร้อง :สุทธิพงษ์ วัฒนจัง/ ทำนอง สุรัช ทับวัง /เรียบเรียง สุรพันธุ์ จำลองกุล,วัชระ จันทะบุตร
3.สั่น (คำร้อง:สุทธิพงษ์ วัฒนจัง/ ทำนอง ดำรงค์เดช เจริญบุตร /เรียบเรียง ดำรงเดช เจริญบุตร,สุรัช ทับวัง
4.รักไม่เคยทำร้าย (คำร้อง :สุทธิพงษ์ วัฒนจัง ทำนอง/เรียบเรียง :สุรพันธ์ จำลองกุล
5.คน (คำร้อง สุรัช ทับวัง,สุทธิพงษ์ วัฒนจัง /ทำนอง/เรียบเรียง :สุรัช ทับวัง
6.โดดเดี่ยว (คำร้อง สุรพันธ์ ชาญวิชณานันต์ /ทำนอง สุรพันธ์ ชาญวิชณานันต์ /เรียบเรียง อนุรักษ์ ยิ่งนคร
7.เลือดเข้าตา (คำร้อง สมชาย ผู้นำพล /ทำนอง สุรัช ทับวัง /เรียบเรียง สุรัช ทับวัง,อนุรักษ์ ยิ่งนคร
8.ฉันรักเธอ (คำร้อง สุทธิพงษ์ วัฒนจัง,สุรัช ทับวัง /ทำนอง/เรียบเรียง สุรัช ทับวัง
9.หลบไป...ไอ้น้อง (คำร้อง) พิสุทธิ์ ทรัพย์วิจิตร /ทำนอง/เรียบเรียง สุรัช ทับวัง
10.ขอร้อง (คำร้อง) สุทธิพงษ์ วัฒนจัง/ทำนอง/เรียบเรียง สุรัช ทับวัง
เจย์ สเปียริง

เจย์ ฟรานซิส สเปียริง  เกิดเมื่อวันที่ 25 พฤศจิกายน ค.ศ. 1988 เป็นนักฟุตบอลชาวอังกฤษ เล่นในตำแหน่งกองกลาง ให้กับแทรนเมียร์ โรเวอส์ ในอีเอฟแอลลีกทู เขาได้เข้ามาเล่นให้กับ สโมสรฟุตบอลลิเวอร์พูล ในปี 2010
คาชิบะ

คาชิบะ (; โรมาจิ: "Kashiba") เป็นนครที่ตั้งอยู่ทางตะวันตกของจังหวัดนาระ ประเทศญี่ปุ่น ยกฐานะเป็นเทศบาลนครเมื่อวันที่ 1 ตุลาคม ค.ศ. 1991 มีขนาดพื้นที่ทั้งสิ้น 24.26 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 77,516 คน
คัมภีร์ลับเจ้านินจา

คัมภีร์ลับเจ้านินจา  เป็นการ์ตูนญี่ปุ่น โดยยูกิ คามาตานิ ในประเทศไทยได้รับการตีพิมพ์โดย สำนักพิมพ์ Pig
เนื้อเรื่อง.
โรคุโจ มิฮารุ นักเรียน มัธยมต้นที่แสนจะธรรมดา และไม่เคยใส่ใจกับเรื่องรอบตัว ทว่าในร่างกายของเขากลับมี ฮิจุทสึ (ศาสตร์ลับ) ที่แข็งแกร่งที่สุดนามว่า “ชินระบันโซ” ซึ่งเป็นศาสตร์ยิ่งใหญ่ที่ถูกสร้างโดยโลกแห่งนาบาริ (โลกนินจา) แต่ถึงกระนั้น มิฮารุก็ไม่อาจใช้ชิระบันโชเองได้ ในโลกนาบาริมีกลุ่ม “ไคโรชู” หนึ่งในนินจาจากหมู่บ้านอิงะซึ่งทรงอิทธิพล แม้ว่าจะอยู่ในยุคปัจจุบัน แต่ก็ได้เคลื่อนไหวเพื่อให้ได้มาซึ่งชิระบันโช อีกด้านหนึ่ง มิฮารุ ก็มี คุโมฮิระ โทบาริ ดูแรนดอล อาจารย์สอนภาษาอังกฤษของโรงเรียนมันธยมต้นบังเต็น และโคอิจิเพื่อนสนิทเป็นนินจาคอยคุ้มกัน มิฮารุได้พบกับ ไรเม หญิงสาวซามูไรจากหมู่บ้านฟูมะ ไรเมแนะนำให้มิฮารุไปหาผู้นำของฟูมะ เพื่อหาวิธีถอดชิระบันโชออกมาจากตัวมิฮารุ ทว่าเมื่อมิฮารุและพวกไปถึง กลับพอหมู่บ้านอยู่ในสภาพถูกโจมตี จากกลุ่มไคโรซู ซึ่งต้องการแย่งชิงคัมภีร์ศาสตร์ลับของฟูมะ ในการวิจัยเรื่องการถอดชิระบันโชจากมิฮารุ ที่นั่น กลุ่มของมิฮารุได้พบกับ โยอิเต ชายหมุ่มผู้ใช้คิระ ศาสตร์ลับต้องห้ามที่ทรงพลังมากที่สุดศาสตร์หนึ่ง ซึ่งต้องพันธนาการด้วยชีวิตตนเอง โยอิเตแข็งแกร่งมาก จนไม่มีใครต่อกรได้ ในที่สุดคัมภีร์ลับของฟูมะก็ถูกชิงไป หลังจากมิฮารุและพวกกลับมาจากฟูมะ แม้จะมีโคอิจิ และไรเมคอยคุ้มกัน แต่มิฮารุก็ถูกโยอิเตมาพาตัวไป โยอิเตอ้างว่าการที่เขาได้ใช้คิระใส่พวกพ้องของมิฮารุ เสมือนเป็นการฝังจิตใจของเขาลงไป ดังนั้นเมื่อเขาตาย พวกพ้องของมิฮารุก็จะตายด้วย โยอิเตต้องการให้มิฮารุใช้ชิระบันโช ในการลบตัวตนของเขาให้หายไปจากโลกใบนี้ ดังนั้นแล้ว มิฮารุจึงสัญญากับโยอิเตอย่างลับๆ ว่าทั้งสองคนจะช่วยกัน ทำให้มิฮารุสามารถใช้ชิระบันโชได้
ตัวละครหลัก.
นักเรียนมัธยมวัย 14 ปี เนื่องจากสูญเสียพ่อแม่ตั้งแต่วัยเด็ก จึงเป็นคนเฉยชาไม่สนต่อโลก เนื่องจากในตัวมีศาสตร์ลับที่ยิ่งใหญ่หลับไหลอยู่ นามว่า “ชินระบันโช” จึงเป็นที่ต้องการตัวของหมู่บ้านอิงะ
เป็นคนเงียบๆเก็บตัว ถือครองศาสตร์ลับต้องห้ามนาม "คิระ" แห่งอิงะ ซึ่งเป็นศาสตร์ลับที่น่ากลัวที่สุดในบรรดาศาสตร์ลับของห้าหมู่บ้าน แต่ต้องแลกด้วยชีวิตของตนเอง
โทบาริเป็นอาจารย์สอนภาษาอังกฤษในโรงเรียนของหมู่บ้านบังเต็นที่มิฮารุอาศัยอยู่ เป็นผู้ถือครองศาสตร์ลับ "เอ็นเง็นสึริน" แห่งบังเต็น
นักเรียนเพื่อนร่วมชั้นของมิฮารุ เป็นอมตะจากการใช้ชิระบันโชของแพทย์คนหนึ่งในสมัยเอโดะ
เป็นเด็กนักเรียนสาวจากโตเกียว ไรเมถือเป็นซามูไร 1 ใน 2 คนของตระกูลที่ยังเหลืออยู่ จากการฆ่าล้างตระกูลของพี่ชายนามว่า "ไรโค"
กลุ่มในโลกนาบาริ.
หมู่บ้านบังเต็น เป็นหมู่บ้านในอดีตที่ล่มไปแล้ว แต่ถึงกระนั้นก็ยังมีผู้สืบทอดอยู่ คือ คุโมฮิระ โทบาริ
หมู่บ้านฟูมะ เป็นหมู่บ้านที่อยู่ในเขาลึก คนทั่วไปจะไม่สามารถหาหมู่บ้านนี้เจอได้
หมู่บ้านอิงะ หรือกลุ่มไคโรซู โลกเบื้องหน้าเปิดธุกิจการโรงแรม เป็นกลุ่มที่จ้องจะชิงคัมภีร์ศาสตร์ลับของหมู่บ้านต่างๆ
หมู่บ้านโทงากุชิ หรือในโลกเบื้องหน้า คือ บริษัท ฟร๊อค บลู ได้ถอนตัวออกจากโลกแห่งนาบาริไปแล้ว
หมู่บ้านโคงะ ตั้งอยู่ในโรงเรียนมัธยมอัลยา
ราชชาฮี

ราชชาฮี  เป็น 1 ใน 6 มหานครของประเทศบังกลาเทศ มีฉายาว่า เมืองผ้าไหมและเมืองการศึกษา ตั้งอยู่ทางทิศเหนือ-ตะวันตกของประเทศ มีประชากรราว 1,000,000 คน มีพื้นที่ 96.69 ตร.กม. (37.33 ตร.ไมล์) บนฝั่งเหนือของแม่น้ำปัทมา
เคะ

เคะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า け มีที่มาจากตัวเขียนหวัดของมันโยงะนะ 計 และคะตะกะนะเขียนว่า ケ มีที่มาจากส่วนซ้ายของมันโยงะนะ 介 ออกเสียงว่า #เปลี่ยนทาง เมื่อเติมดะกุเต็งจะออกเสียงว่า #เปลี่ยนทาง ในพยางค์แรก และแปรเสียงอยู่ระหว่าง กับ ในพยางค์อื่น
け เป็นอักษรลำดับที่ 9 อยู่ระหว่าง く (คุ) กับ こ (โคะ) ในการจัดลำดับอักษรปัจจุบัน ส่วนการจัดลำดับแบบอิโระฮะ け เป็นอักษรลำดับที่ 31 อยู่ระหว่าง ま (มะ) กับ ふ (ฟุ)
อักษรแบบอื่น.
อักษรแบบอื่นของเคะคือคะนะขนาดเล็ก ゖ, ヶ ใช้กำกับตัวเลขหรือคันจิตัวเลขเพื่อแสดงหน่วยนับ อ่านได้หลายอย่างได้แก่ か, が, こ (เสียงแรกสามารถใช้ ゕ, ヵ แทนได้) บางสำเนียงอ่านเป็น け, っけ เมื่ออยู่ท้ายคำ ตัวอย่างเช่น 3ヶ (สามอัน), 4ヶ所 (สี่แห่ง), 5ヶ条 (ห้าบท), 6ヶ月 (หกเดือน) ดูเพิ่มที่ เคะตัวเล็ก
ข้อความภาษาญี่ปุ่นทั่วไปไม่เติมฮันดะกุเต็งบนเคะ แต่อาจนักภาษาศาสตร์อาจเติมฮันดะกุเต็งบนเคะ け゚, ケ゚ เพื่อแสดงเสียง 
ลำดับขีด.
ฮิระงะนะ け มีลำดับขีด 3 ขีดดังนี้
คะตะกะนะ ケ มีลำดับขีด 3 ขีดดังนี้
คันจิ.
ตัวอย่างคันจิที่อ่านว่าเคะ และขึ้นต้นด้วยเคะ มีดังนี้
เว็สต์โวเกย

เว็สต์โวเกย  เป็นเกาะในประเทศนอร์เวย์ และเป็นเทศบาลของเทศมณฑลนูลัน เป็นส่วนหนึ่งในเขตลูฟูเติน ทางตะวันออกเฉียงเหนือของเมืองมอสเกเนส นอกฝั่งตะวันตกเฉียงเหนือ ในทะเลนอร์วีเจียน เมืองมีประชากร 10,813 คน
กลูออน

กลูออน  เป็นอนุภาคมูลฐานที่ทำหน้าที่เป็นอนุภาคแลกเปลี่ยน (หรือเกจโบซอน) ของอันตรกิริยาอย่างเข้มระหว่างควาร์ก คล้ายกับการแลกเปลี่ยนโฟตอนในแรงแม่เหล็กไฟฟ้าระหว่างอนุภาคที่มีประจุ 2 ตัว
เนื่องจากควาร์กนั้นประกอบกับขึ้นเป็นแบริออน และมีอันตรกิริยาอย่างเข้มเกิดขึ้นระหว่างแบริออนเหล่านั้น จึงอาจกล่าวได้ว่า แรงสี (color force) เป็นแหล่งกำเนิดของอันตรกิริยาอย่างเข้ม หรืออาจกล่าวว่าอันตรกิริยาอย่างเข้มเป็นเหมือนกับแรงสี ที่ครอบคลุมอนุภาคอื่น ๆ มากกว่าแบริออน ตัวอย่างเช่น เมื่อโปรตอนและนิวตรอนดึงดูดกันและกันในนิวเคลียส เป็นต้น
กล่าวในเชิงเทคนิค กลูออนก็คือเกจโบซอนแบบเวกเตอร์ที่เป็นตัวกลางของอันตรกิริยาอย่างเข้มของควาร์กในควอนตัมโครโมไดนามิกส์ (QCD) ซึ่งแตกต่างกับโฟตอนที่เป็นกลางทางไฟฟ้าของควอนตัมอิเล็กโตรไดนามิกส์ (QED) ตัวกลูออนเองนั้นมีประจุสี (color charge) ดังนั้นจึงมีส่วนอยู่ในอันตรกิริยาอย่างเข้มเพื่อทำหน้าที่เป็นตัวกลาง ทำให้การวิเคราะห์ QCD ทำได้ยากกว่า QED เป็นอย่างมาก
จักรวาล (อัลบั้ม)

จักรวาล เป็นสตูดิโออัลบั้มเดี่ยวของเทียรี่ เมฆวัฒนา นับเป็นสตูดิโออัลบั้มชุดที่ 9 ของเทียรี่ เผยแพร่และจัดจำหน่ายโดย วอร์เนอร์ มิวสิก ไทยแลนด์ ในวันที่ 16 ตุลาคม พ.ศ. 2546
อัลบั้มชุดนี้นับเป็นอัลบั้มที่แปลกแหวกแนวไปจากแนวเดิม ๆ ของเทียรี่ สมาชิกวงคาราบาว จากที่เคยทำเพลงในแนวเพื่อชีวิตผสมกับลูกทุ่ง มาเป็นแบบโปรเกรสซีฟร็อกที่เป็นเพลงบรรเลงทั้งหมด ซึ่งหาได้น้อยมากในศิลปินเพลงชาวไทย
เทียรี่ได้เริ่มทำอัลบั้มชุดนี้มาตั้งแต่ปี พ.ศ. 2536 และทำเก็บเรื่อยมา โดยมิได้นำไปเสนอต่อสังกัดใด ซึ่งเพลงบางเพลง เช่น "สหัสรังสี" ที่หมายถึง ดวงอาทิตย์ ก็ใช้วิธีการเก็บตัวอยู่ในห้องคนเดียว เปิดไฟสีแดง เพื่อให้เข้าถึงความร้อนของดวงอาทิตย์, "หมื่นไมล์ทะเล" หมายถึง มหาสมุทร นั้นก็ได้ทำไว้ตั้งแต่อายุ 23 ปี
อัลบั้มชุดนี้มีผู้นำไปเปรียบเทียบกับ คิทาโร คีตกวีชาวญี่ปุ่นระดับโลก ที่มีผลงานในแนวเดียวกัน และในเพลง "อุกกาบาต" มีชื่อเข้าชิงรางวัลสีสันอะวอร์ดส์สาขาเพลงบรรเลงยอดเยี่ยมอีกด้วย (แต่รางวัลนี้ตกเป็นของ "Traffic" ของธนภัทร มัธยมจันทร์) 
คำโปรย.
จักรวาล ยิ่งใหญ่ ไพศาล
มนุษย์นั้น ยิ่งใหญ่ จริงหรือ
เครดิต.
กีตาร์: เทียรี่ เมฆวัฒนา, สร่างศัลย์ เรืองศรี
คีย์บอร์ด: วันชัย ปิ่นทอง, สมพล วัฒนมงคล, ฮานส์ เวอร์มูเลน
เบส: ชานนท์ คงทอง
กลอง: สนอง โสตถิลักษณ์
มิกซ์ ดาวน์: สนอง โสตถิลักษณ์, กีรติ พรหมสาขา ณ สกลนคร
แต่ง, เรียบเรียง, โปรดิวซ์: เทียรี่ เมฆวัฒนา
บันทึกเสียง: เซ็นเตอร์ สเตจ, เจสซี่&เจน สตูดิโอ
ถ่ายภาพ: ชัยชนะ สิมะเสถียร
อาร์ต ไดเร็คเตอร์ & คัฟเวอร์ ดีไซน์: วริศ ษัฏเสน